hotchpotch/miracl-hf-unified huggingface dataset:
สถานี​รับ​สัญญาณดาวเทียม​จุฬาภรณ์
สถานี​รับ​สัญญาณดาวเทียม​จุฬาภรณ์ มหาวิทยาลัยเกษตรศาสตร์ เป็นสถานีรับสัญญาดาวเทียม ภายใต้ความร่วมมือระหว่างราชอาณาจักรไทยกับสาธารณรัฐประชาชนจีน ซึ่งตั้งอยู่ ณ คณะวิศวกรรมศาสตร์ มหาวิทยาลัยเกษตรศาสตร์ วิทยาเขตบางเขน
สถานีภาคพื้นดินรับสัญญาณดาวเทียม SMMS (Small Multi Mission Satellite) “HJ-1A” กับ Mr.Zhang Xiaodong, Vice President, China Great Wall Industry Company และ Mr.Xu Wen, General Director, China Center for Resource Satellite Data and Applications (CRESDA) ของสาธารณรัฐประชาชนจีน โดยสภาเทคโนโลยีอวกาศแห่งสาธารณรัฐประชาชนจีน (China Academy Space Technology: CAST) ผู้ผลิตและส่งมอบ เมื่อวันที่ 1 เมษายน 2554 โดยมก.ได้จัดสร้างสถานีรับสัญญาณดาวเทียม SMMS “HJ-1A) ร่วมกับศูนย์ประยุกต์ใช้ข้อมูลดาวเทียมสำรวจโลกแห่งสาธารณรัฐประชาชนจีน (CRESDA) ภายใต้การสนับสนุนจากกระทรวงไอซีที ดาวเทียม SMMS ได้ติดตั้งอุปกรณ์ถ่ายภาพสีแบบ CCD ที่สามารถถ่ายภาพได้กว้างถึง 720 กิโลเมตร และอุปกรณ์ถ่ายภาพ Hyperspectrum แบบ 115 แถบความถี่ โดยสามารถรับข้อมูลจากดาวเทียม SMMS โดยตรงวันละ 1-2 รอบ เพื่อให้นักวิจัยของไทยสามารถเข้าถึงข้อมูลดาวเทียมได้มากขึ้นและเสริมสร้างศักยภาพในการประยุกต์ใช้ข้อมูลดาวเทียมในกิจการสำคัญ ๆ เช่น ภัยพิบัติดินถล่ม น้ำท่วม ภัยแล้ง การวางแผนทางการเกษตร การสำรวจทรัพยากรธรรมชาติ ตลอดจนการประเมินผลผลิตทางการเกษตร เป็นต้น ทั้งนี้ได้ทำการทดสอบการรับสัญญาณข้อมูลดาวเทียม SMMS ตั้งแต่วันที่ 28 กุมภาพันธ์ 2554 และทดสอบการดำเนินการระบบในภาพรวม (operational test run)
การประยุกต์ใช้ข้อมูลดาวเทียมสำหรับการเฝ้าระวังและเตือนภัยดินถล่มภายใต้ความร่วมมือกับองค์การความร่วมมือด้านอวกาศแห่งเอเชียแปซิฟิก (Asia Pacific Space Cooperation Organizer – APSCO)” และ “โครงการประยุกต์ใช้ประโยชน์จากดาวเทียมอเนกประสงค์ขนาดเล็ก” โดยได้รับความร่วมมือจากประเทศสาธารณรัฐประชาชนจีนให้รับสัญญาณภาพถ่ายจากดาวเทียม SMMS “HJ-1A”
มหาวิทยาลัยเกษตรศาสตร์ ได้​รับ​พระ​กรุณาธิคุณ​จาก​สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี พระราชทาน​นาม​สถานี​ภาคพื้น​ดิน​รับ​สัญญาณ​ดาวเทียม SMMS (Small Multi Mission Satellite) “HJ-1A” ว่า “สถานี​รับ​สัญญาณ​ดาวเทียม​จุฬาภรณ์” และ​​เสด็จ​มา​ทรง​เปิด​ใน​วัน​ที่ 9 ก.ค.​ 2554 เวลา 13.00 น.​ ที่​ห้อง​ประมวล​ผล​ข้อมูล​ชั้น 9 อาคาร​บุญสม สุวชิ​รัตน์ คณะ​วิศวกรรมศาสตร์ มก. ซึ่งเป็นการเสด็จทรงงานก่อนจะเสด็จแทนพระบาทสมเด็จพระเจ้าอยู่หัว ไปพระราชทานปริญญาบัตร ประจำปีการศึกษา 2553 เป็นวันแรกด้วย
ภาษาปะหล่องรูไม
ภาษาปะหล่องรูไม (Rumai Palaung) หรือภาษาปะหล่องเงิน มีผู้พูดทั้งหมด 139,000 คน พบในพม่า 137,000 คน ทางตอนเหนือของรัฐฉาน พบในจีน 2,000 คน (พ.ศ. 2538) ทางตะวันตกของยูนนาน ในเขตปกครองตนเองเต๋อหง และตามแนวชายแดนพม่า จัดอยู่ในตระกูลภาษาออสโตร-เอเชียติก กลุ่มภาษามอญ-เขมร สาขามอญ-เขมรเหนือ สาขาย่อยปะหล่อง เป็นภาษาที่ยังมีผู้ใช้อย่างแพร่หลาย ผู้พูดภาษานี้บางส่วนสามารถพูดภาษาไทใหญ่ ภาษาปะหล่องรูไล ภาษาปะหล่องรูชิง ภาษาเนปาล ภาษาพม่า ภาษากะฉิ่น ภาษาจิงผ่อและภาษาจีนได้ มีพจนานุกรม เขียนด้วยอักษรพม่า เรียงประโยคแบบประธาน-กริยา-กรรม
เจ้าหญิงโนบูโกะ พระชายาในเจ้าชายโทโมฮิโตะ
เจ้าหญิงโนบูโกะ พระชายาในเจ้าชายโทโมฮิโตะ () มีพระนามเดิมว่า โนบูโกะ อาโซ () เป็นพระชายาหม้ายของเจ้าชายโทโมฮิโตะแห่งมิกาซะ เป็นหลานสาวของชิเงรุ โยชิดะและเป็นน้องสาวของทาโร อาโซอดีตนายกรัฐมนตรีของญี่ปุ่น
เจ้าหญิงโนบูโกะประสูติเมื่อวันที่ 9 เมษายน พ.ศ. 2498 ในครอบครัวคริสตัง เป็นธิดาคนที่สามของทากากิชิ อาโซ ประธานบริษัทอาโซ (เดิมทำธุรกิจเกี่ยวกับการขุดเหมืองถ่านหินและโลหะ ปัจจุบันผลิตปูนซีเมนต์, เวชกรรม และอสังหาริมทรัพย์) กับคาซูโกะ (สกุลเดิม โยชิดะ) พระชนนีเป็นบุตรสาวของชิเงรุ โยชิดะ อดีตนายกรัฐมนตรีญี่ปุ่น เจ้าหญิงโนบูโกะมีพระเชษฐาคนโตคือทาโร อาโซ เป็นอดีตนายกรัฐมนตรีของญี่ปุ่นเช่นเดียวกับผู้เป็นตา
ทั้งนี้พระอัยยิกาฝ่ายพระชนกสืบสันดานมาแต่ตระกูลคะโนซึ่งเป็นไดเมียวปกครองแคว้นโอชิโนมิยะ พระองค์เป็นเหลนของเคานต์โนบูอากิ มากิโนะ นักการทูต และเป็นลื่อของมากิโนะ โอกูโบะ ซะมุไรผู้มีชื่อเสียงและเป็นผู้ก่อให้เกิดการจลาจลที่แคว้นซัตสึมะเมื่อปี พ.ศ. 2420
พระองค์ได้เข้ารับการศึกษาที่ประเทศอังกฤษ และสำเร็จการศึกษาจากวิทยาลัยรอสลีนเฮาส์ (Rosslyn House College) ในปี พ.ศ. 2516 ต่อมาได้เสด็จกลับประเทศญี่ปุ่นเป็นครูสอนภาษาอังกฤษในโรงเรียนอนุบาลโชโตะที่ทรงก่อตั้งขึ้นเองในย่านชิบูยะ
เจ้าหญิงโนบูโกะทรงพบกับเจ้าชายโทโมฮิโตะแห่งมิกาซะครั้งแรกที่ประเทศอังกฤษ ซึ่งขณะนั้นเจ้าชายโทโมฮิโตะยังเป็นนักศึกษามหาวิทยาลัยออกซฟอร์ด เจ้าชายเคยขอเจ้าหญิงโนบูโกะเสกสมรสเมื่อปี พ.ศ. 2516 แต่ถูกปฏิเสธเพราะเจ้าหญิงโนบูโกะยังเยาว์ชันษา ต่อมาสำนักพระราชวังได้ประกาศกำหนดการพระราชพิธีหมั้นเมื่อวันที่ 18 เมษายน พ.ศ. 2523 โดยมีพระราชพิธีหมั้นเมื่อวันที่ 21 พฤษภาคม พ.ศ. 2523 และพระราชพิธีเสกสมรสเมื่อวันที่ 7 พฤศจิกายน พ.ศ. 2523 หลังการเสกสมรสจึงได้รับพระอิสริยยศเป็น "เจ้าหญิงพระชายา" ถือเป็นเจ้านายญี่ปุ่นพระองค์ที่สองที่มีพื้นเพเป็นคริสตัง (พระองค์แรกคือสมเด็จพระจักรพรรดินีมิจิโกะ แต่ต่างตรงที่เจ้าหญิงโนบูโกะทรงผ่านพิธีศีลล้างบาปมาแล้ว) ทั้งสองมีพระธิดาด้วยกันสองพระองค์ คือ
เดิมเจ้าชายโทโมฮิโตะและครอบครัวประทับอยู่ร่วมกันในหมู่พระตำหนักอากาซากะ แขวงมินาโตะ โตเกียว กระทั่งเดือนตุลาคม พ.ศ. 2552 เจ้าหญิงโนบูโกะทรงแยกจากพระสวามีและพระธิดาออกไปประทับที่อื่น
สัจจากาจ จิตรพึงธรรม
สัจจากาจ จิตรพึงธรรม นักแสดงชาวไทย เป็นที่รู้จักในฐานะผู้เข้าประกวด เอ็กแซ็กท์ สตาร์ เซิร์ช และได้รับรางวัลชนะเลิศ ต่อมาได้เซ็นสัญญากับ ค่ายอาร์.เอสฯ มีผลงานละครมาหลายเรื่องและหมดสัญญากับอาร์เอสแล้ว
สัจจากาจ จิตรพึงธรรม ชื่อเดิม ฐิติกร จิตรพึงธรรม เกิดเมื่อวันที่ 26 สิงหาคม พ.ศ. 2523 ปัจจุบันเข้าศึกษาระดับปริญญาโท คณะบริหารธุรกิจ หลักสูตร CEO MBA สาขาการตลาด มหาวิทยาลัยหอการค้าไทย
แผ่นดินไหวในมณฑลยูนนาน กรกฎาคม พ.ศ. 2555
แผ่นดินไหวที่มณฑลยูนนาน พ.ศ. 2555 เกิดเมื่อวันอาทิตย์ที่ 24 มิถุนายน พ.ศ. 2555 เวลา 15.59.34 ตามเวลาท้องถิ่น โดยเกิดเหตุแผ่นดินไหวขนาด 5.7 ระดับความลึก 9.3 กิโลเมตร และยังมีแผ่นดินไหวตามมาอีก 53 ครั้ง ครั้งที่รุนแรงที่สุด วัดขนาดได้ 3.8 ส่งผลให้มีผู้เสียชีวิต 4 ราย แบ่งเป็นที่มณฑลยูนนาน 3 ราย และมณฑลเสฉวน 1 ราย มีรายงานว่ามีผู้บาดเจ็บ 104 ราย และบาดเจ็บสาหัส 20 ราย จากเหตุแผ่นดินไหวครั้งนี้ทำลายบ้านเรือนไปกว่า 4,280 หลัง ถนนและระบบน้ำประปาถูกตัดขาด สร้างความเดือดร้อนให้ชาวบ้านกว่า 20,000 คน และยังทำให้ปศุสัตว์ที่เลี้ยงไว้ตายไปกว่า 1,200 ตัว
ชเว กึม-ช็อล
ชเว กึม-ช็อล (Chosŏn'gŭl: 최금철; Hanja: 崔金哲; เกิด 9 กุมภาพันธ์ ค.ศ. 1987) เป็นนักฟุตบอล สัญชาติเกาหลีเหนือ ปัจจุบันได้ลงเล่นให้แก่ สโมสรฟุตบอลเอสซีจี เมืองทอง ยูไนเต็ด ใน ไทยพรีเมียร์ลีก
จักรพันธ์ พรใส
จักรพันธ์ พรใส เกิดวันที่ 28 มีนาคม พ.ศ. 2530 เป็นนักฟุตบอล สัญชาติไทย โดยปัจจุบันเล่นในตำแหน่งปีก ให้กับ แบงค็อก ยูไนเต็ด
อุลตร้าแมนคอสมอส 2: THE BLUE PLANET
อุลตร้าแมนคอสมอส 2: THE BLUE PLANET () เป็นภาพยนตร์จากซีรีส์อุลตร้าซีรีส์ เรื่องอุลตร้าแมนคอสมอส โดยมีกำหนดเข้าฉายในวันที่ 3 สิงหาคม ค.ศ. 2002 (พ.ศ. 2545) ผลิตโดยบริษัท สึบุราย่าโปรดักชั่น เป็นภาพยนตร์เรื่องที่ 2 ของอุลตร้าแมนคอสมอส ที่ต่อจากภาพยนตร์เรื่อง อุลตร้าแมนที่ปรากฏในเรื่อง ได้แก่ อุลตร้าแมนคอสมอส และ อุลตร้าแมนจัสติส
ฟุตบอลชิงแชมป์แห่งชาติยุโรป 2012 นัดชิงชนะเลิศ
การแข่งขันฟุตบอลชิงแชมป์แห่งชาติยุโรป 2012 นัดชิงชนะเลิศ กำหนดจัดให้มีขึ้นในวันอาทิตย์ที่ 1 กรกฎาคม ค.ศ. 2012 ที่สนามกีฬาโอลิมปิกแห่งชาติเคียฟ ในเคียฟของยูเครน เพื่อตัดสินหาทีมชนะเลิศของการแข่งขันฟุตบอลชิงแชมป์แห่งชาติยุโรป 2012 (ยูโร 2012) ทีมที่ป้องกันตำแหน่งชนะเลิศคือสเปน ซึ่งชนะการแข่งขันต่อเยอรมนี 1-0 ในนัดชิงชนะเลิศเมื่อปี 2008
สเปนประกบคู่มาแข่งขันกับอิตาลี ในความพยายามรักษาตำแหน่งชนะเลิศของพวกเขาไว้ หากสเปนชนะเลิศในครั้งนี้ พวกเขาจะเป็นทีมแรกที่ชนะเลิศ การแข่งขันฟุตบอลชิงแชมป์แห่งชาติยุโรป สองสมัยติดต่อกัน และจะเป็นฟุตบอลทีมชาติแรก ที่ชนะเลิศการแข่งขันรายการใหญ่ (ฟุตบอลชิงแชมป์แห่งชาติยุโรป และ ฟุตบอลโลก) สามครั้งติดต่อกัน
ผู้ชนะเลิศในรายการนี้ จะได้รับสิทธิเข้าแข่งขัน ในรายการคอนเฟเดอเรชันส์คัพของฟีฟ่า ประจำปี ค.ศ. 2013 โดยอัตโนมัติ อย่างไรก็ตาม สเปนได้สิทธิเข้าแข่งขันอยู่ก่อนแล้ว ในสถานะผู้ชนะเลิศฟุตบอลโลก 2010 ดังนั้นอิตาลีจะผ่านการคัดเลือกจากยูฟ่าโดยอัตโนมัติ เมื่อเข้าถึงนัดชิงชนะเลิศนี้ ไม่ว่าจะเป็นผู้ชนะเลิศหรือไม่ก็ตาม
ก่อนการแข่งขันนัดนี้ ทั้งสองทีมพบกันมาแล้ว 30 ครั้ง โดยอิตาลีชนะ 10 นัด ส่วนสเปนชนะ 8 นัด ซึ่งการแข่งขันครั้งหลังสุด เป็นนัดกระชับมิตรเมื่อวันที่ 10 สิงหาคม ค.ศ. 2011 ที่สนามสตาดิโอ ซาน นีโกลา ในเมืองบารี ผลปรากฏว่า อิตาลีเปิดบ้านชนะสเปนไป 2-1 อิตาลีเคยชนะเลิศฟุตบอลยูโรมาแล้วเมื่อ ค.ศ. 1968 ขณะที่สเปนได้มาสองสมัยด้วยกัน คือในการแข่งขันเมื่อ ค.ศ. 1964 ซึ่งชนะสหภาพโซเวียต และครั้งล่าสุดเมื่อ ค.ศ. 2008 ซึ่งชนะทีมชาติเยอรมนี
โดยทีมชาติฝรั่งเศส เคยเป็นผู้ชนะเลิศเหนือทั้งสองชาติมาก่อนแล้ว โดยในฟุตบอลยูโรเมื่อ ค.ศ. 2000 พวกเขาชนะอิตาลี 2-1 ในช่วงต่อเวลาพิเศษ ด้วยระบบโกลเดนโกล และในการแข่งขันเมื่อ ค.ศ. 1984 ฝรั่งเศสเอาชนะสเปน 2-0 ในเวลาปกติ อนึ่ง เมื่อเริ่มต้นการแข่งขันคราวนี้ สเปนเป็นทีมอันดับหนึ่ง จากการจัดอันดับของฟีฟ่า ขณะที่อิตาลีอยู่ในอันดับที่ 12 ส่วนการจัดอันดับของยูฟ่า พวกเขาอยู่ในอันดับที่ 8 อย่างไรก็ตาม อิตาลีเคยชนะเลิศในฟุตบอลโลกมาถึง 4 สมัย คือเมื่อครั้งที่ 2 (ค.ศ. 1934) ครั้งที่ 3 (ค.ศ. 1938) ครั้งที่ 12 (ค.ศ. 1982) และครั้งที่ 18 (ค.ศ. 2006) ซึ่งมากที่สุดในบรรดาทีมชาติยุโรป แต่ก็พ่ายแพ้ต่อบราซิลไป 2 สมัย จากครั้งที่ 9 (ค.ศ. 1970) และครั้งที่ 15 (ค.ศ. 1994) ส่วนสเปนเพิ่งชนะเลิศในครั้งที่ 19 เมื่อปี ค.ศ. 2010 เท่านั้น
มีแชล ปลาตีนี ประธานสมาคมฟุตบอลยุโรป (ยูฟ่า) เป็นผู้มอบถ้วยรางวัลอ็องรี เดอโลแน แก่อีเกร์ กาซียัส หัวหน้าทีมชาติสเปน ทั้งนี้ หัวหน้าผู้ฝึกสอน บีเซนเต เดล โบสเก เป็นบุคคลที่สองที่นำทีมชาติขึ้นรับถ้วยรางวัลในการแข่งขันฟุตบอลยูโรและฟุตบอลโลก ต่อจากเฮลมุท เชิน หัวหน้าผู้ฝึกสอนทีมชาติเยอรมนี (ค.ศ. 1937–1941) และเป็นชาติแรกที่สโมสรฟุตบอลของตนชนะเลิศการแข่งขันยูฟ่าแชมเปียนส์ลีกด้วย
สมเด็จกรมพระสีสุวัตถิ์ มุนีเรศ
สมเด็จกรมพระสีสุวัตถิ์ มุนีเรศ (Sisowath Monireth) ประสูติเมื่อ 25 พฤศจิกายน พ.ศ. 2452 เป็นนายกรัฐมนตรีของกัมพูชาระหว่างที่อยู่ภายใต้การปกครองของฝรั่งเศสระหว่าง 17 ตุลาคม พ.ศ. 2488 ถึง 15 ธันวาคม พ.ศ. 2489 พระองค์เป็นเชื้อพระวงศ์ในราชสกุลสีสุวัตถิ์ผู้มีสิทธิในการสืบราชบัลลังก์ต่อจากพระบาทสมเด็จพระสีสุวัตถิ์ มุนีวงศ์ แต่ฝรั่งเศสเลือกนักองค์ราชวงศ์ นโรดม สีหนุให้ขึ้นครองราชย์สมบัติแทน
พระองค์เสด็จไปเรียนวิชาทหารที่ประเทศฝรั่งเศส และทรงอาสาเข้าร่วมรบกับกองทัพฝรั่งเศสในสงครามโลกครั้งที่ 2 จนกระทั่งเยอรมันยึดฝรั่งเศสได้ พระองค์จึงเดินทางกลับกัมพูชา กลุ่มลูกเสือระยะเริ่มต้นในกัมพูชาที่เรียกว่า "องค์การเขมรกายาฤทธิ์" ( "Ankar Khemarak Kayarith") ก่อตั้งเมื่อ พ.ศ. 2477 โดยสมเด็จกรมพระสีสุวัตถิ์ มุนีเรศ ทรงเป็นผู้นำควบคู่กับเตม อิม และปก เทียม ในช่วงแรกนี้ กิจการลูกเสือได้แพร่หลายไปยังหลายจังหวัด
เมื่อฝรั่งเศสกลับมายังกัมพูชาอีกครั้งเมื่อสงครามโลกสิ้นสุดลง พระองค์อยู่ในฝ่ายที่เห็นว่าควรจะยอมฝรั่งเศสโดยไม่ต้องต่อต้าน พระองค์ได้ขึ้นเป็นนายกรัฐมนตรีและได้จัดตั้งกองทัพกัมพูชาตามแบบการทหารสมัยใหม่ ภายใต้ความยินยอมของฝรั่งเศสที่กลับเข้ามายึดครองกัมพูชาอีกครั้ง ต่อมาจึงเป็นกองกำลังผสมฝรั่งเศส-เขมรในวันที่ 20 พฤศจิกายน พ.ศ. 2489 พระองค์มีส่วนเกี่ยวข้องการเหตุการณ์รัฐประหารต่อต้านสถาบันกษัตริย์ใน พ.ศ. 2488 สมเด็จพระนโรดม สีหนุจึงขอให้พระองค์ลดบทบาททางการเมืองลง หลังจากพ้นจากตำแหน่งนายกรัฐมนตรี พระองค์ได้เป็นประมุขรัฐในฐานะผู้สำเร็จราชการแทนพระองค์ ระหว่าง 6 เมษายน ถึง 13 มิถุนายน พ.ศ. 2503
พระองค์เป็นที่ปรึกษาทางทหารให้แก่สมเด็จพระนโรดม สีหนุระหว่าง พ.ศ. 2506 - 2513 หลังรัฐประหาร ใน พ.ศ. 2513 พระองค์ถูกฝ่ายของลน นล คุมขังระหว่างเดือนมีนาคมถึงพฤษภาคม พ.ศ. 2516 ในเหตุการณ์พนมเปญแตกเมื่อเดือนเมษายน พ.ศ. 2518 พระองค์เสด็จมาถึงสถานทูตฝรั่งเศสเพื่อขอลี้ภัยแต่ถูกปฏิเสธ พระองค์ถูกเขมรแดงประหารชีวิตในเดือนกันยายน พ.ศ. 2518
ริคาร์โด คาสติลโล
ริคาร์โด คาสติลโล นักมวยสากลชาวเม็กซิโก เกิดเมื่อ 7 มิถุนายน พ.ศ. 2522 ที่ประเทศเม็กซิโก สถิติการชก 51 ครั้ง ชนะ 39 เสมอ 2 แพ้ 10 ไม่มีการตัดสิน 1 ครั้ง 
คาสติลโลเริ่มชกมวยสากลอาชีพเมื่อ พ.ศ. 2540 ขึ้นชกครั้งแรกเมื่อวันที่ 17 พฤษภาคม ชนะน็อค ฟรานซิสโก โอลิวาเรส ยก 2 จากนั้น คาสติลโลชกชนะอีกหลายครั้ง ได้ครองแชมป์ต่างๆมากมาย ทั้งแชมป์ประเทศเม็กซิโก แชมป์ NABF และเคยชกชิงแชมป์โลกถึงสองครั้ง แต่ไม่สำเร็จ เคยชิงแชมป์โลกรุ่นจูเนียร์เฟเธอร์เวท IBF เมื่อ พ.ศ. 2551 แพ้คะแนน สตีฟ โมลิเตอร์ ต่อมา ชิงแชมป์โลกรุ่นเฟเธอร์เวท IBF เมื่อ 19 ธันวาคม 2552 แต่ปรากฏว่าเกิดอุบัติเหตุหัวชนแตกในยกที่ 3 จึงเสมอโดยเทคนิคกับ คริสโตบัล ครูซไป ล่าสุดขึ้นชิงแชมป์โลกรุ่นเฟเธอร์เวท WBC กับ ฮวน คาร์ลอส เบอร์กอส แต่เป็นฝ่ายแพ้น็อคในยกที่ 11
ชินจิ คางาวะ
ชินจิ คางาวะ () เกิดเมื่อวันที่ 17 มีนาคม ค.ศ. 1989 ที่เมืองโคเบะ ประเทศญี่ปุ่น เป็นนักฟุตบอลชาวญี่ปุ่น เล่นในตำแหน่งกองกลาง ปัจจุบันสังกัดอยู่กับโบรุสซีอาดอร์ทมุนท์ ในบุนเดิสลีกา ลีกฟุตบอลสูงสุดของประเทศเยอรมนี และในทีมชาติญี่ปุ่นชุดปัจจุบัน
คางาวะมีชื่อเสียงโด่งดังมากับโบรุสเซียดอร์ทมุนด์มาก่อน ก่อนที่จะย้ายร่วมทีมแมนเชสเตอร์ยูไนเต็ด ในพรีเมียร์ลีก ของประเทศอังกฤษ ด้วยค่าตัวถึง 16 ล้านปอนด์ ในยุคที่เซอร์อเล็ก เฟอร์กูสัน เป็นผู้จัดการทีม คางาวะเล่นให้กับแมนเชสเตอร์ยูไนเต็ดเป็นระยะเวลา 2 ปี แต่ทว่ากลับไม่ประสบความสำเร็จ ในฤดูกาล 2014–15 จึงย้ายกลับโบรุสเซียดอร์ทมุนด์อีกครั้ง ด้วยค่าตัว 8 ล้านปอนด์
เอียว เกิส
เอียว เกิส (Ieu Koeus) เกิดเมื่อ พ.ศ. 2448 เคยดำรงตำแหน่งเป็นนายกรัฐมนตรีของกัมพูชาเพียง 9 วันในเดือนกันยายน พ.ศ. 2492 เขาเป็นกลุ่มปัญญาชนที่ร่วมก่อตั้งพรรคประชาธิปไตย ในเดือนเมษายน พ.ศ. 2489 ได้ประกาศจัดตั้งรัฐบาลเมื่อ 20 กันยายน พ.ศ. 2492 ก่อนจะถูกแทนที่ด้วยเยม ซัมบัวร์ในวันที่ 29 กันยายน
ในวันที่ 14 มกราคม พ.ศ. 2493 ได้มีชายปาระเบิดมือเข้าไปยังที่ทำการพรรคประชาธิปไตย ทำให้เอียว เกิสซึ่งเป็นผู้นำขบวนการสหภาพแห่งชาติเสียชีวิต ชายที่ปาระเบิดถูกจับกุมได้แต่ให้การปฏิเสธว่าเขาไม่ใช่สมาชิกพรรคเสรีภาพที่เป็นฝ่ายตรงข้าม บุตรชายของเขาคือ เอียว ปันณากาเป็นสมาชิกพฤฒสภาในปัจจุบัน
ลน นิล
ลน นิล (Lon Nil) เป็นน้องชายของลน นล อดีตนายกรัฐมนตรีของกัมพูชา และผู้นำในการรัฐประหาร พ.ศ. 2513 นิลเป็นลูกชายคนเล็กของลน ฮิน ซึ่งเป็นกำนันในสมัยฝรั่งเศสปกครอง เขาได้รับการศึกษาระดับมัธยมศึกษาที่ไซ่ง่อน หลังจากนั้น เข้ารับราชการได้เป็นตำรวจที่จังหวัดกำปงจาม
เมื่อพระนโรดม สีหนุเดินทางไปปักกิ่งเมื่อ 18 มีนาคม พ.ศ. 2513 พระสีสุวัตถิ์ สิริมตะกับ ลน นลได้จัดให้มีการลงมติในรัฐสภาเพื่อถอดถอนพระนโรดม สีหนุออกจากตำแหน่งประมุขรัฐ และยึดอำนาจการปกครองแทน ลน นิลได้ร่วมมือกับพี่ชายของเขาด้วย
ในวันที่ 23 มีนาคม สีหนุได้ประกาศจากจีนเรียกร้องให้ชาวกัมพูชาก่อการปฏิวัติโค่นล้มรัฐบาลใหม่ ทำให้เกิดการลุกฮือขึ้นที่จังหวัดกำปงจาม ในวันที่ 26 มีนาคม มีเจ้าหน้าที่รัฐบาลถูกฝูงชนที่บ้าคลั่งฆ่าตายสองคนคือ กิม พน และซส ซาอวน ลน นลได้ส่งน้องชายของเขาคือลน นิลเข้าควบคุมสถานการณ์ ลน นิลไปถึงในวันที่ 28 มีนาคม เขาถูกฝูงชนที่นิยมเจ้าสีหนุจับตัวได้และถูกทุบตีจนตายในตลาดกลางเมือง หลังจากนั้น ศพของเขาถูกผ่าท้อง และเฉือนเอาตับไปปรุงอาหารรับประทาน การกระทำนี้เป็นความเชื่อพื้นเมืองของชาวเขมรที่กระทำต่อผู้ที่เขาผูกพยาบาทและต้องการแก้แค้น และสิ่งนี้เป็นสิ่งที่แต่ละฝ่ายนำมากล่าวโทษว่าอีกฝ่ายกระทำต่อตนตลอดช่วงสงครามกลางเมือง ชาวเมืองกัมปงจามกล่าวว่า การกระทำนี้เป็นการแสดงการโกรธแค้นต่อการกระทำของลน นล ในที่สุด กองทหารของลน นล ได้กดดันฝูงชนและปราบปรามจนมีผู้เสียชีวิตร่วมร้อยคน
ศรีมาน คัมภีระ เนปาลี
ศรีมาน คัมภีระ เนปาลี () หรือถูกอ้างถึงในชื่อสามัญว่า "ราษฺฏฺริย คาน" (, แปลว่า "เพลงชาติ") เป็นชื่อของเพลงชาติเนปาลในสมัยราชอาณาจักรจนถึงวันที่ 19 พฤษภาคม พ.ศ. 2549 และถูกแทนที่ด้วยเพลง "สเยาง์ ถุงคา ผูลกา หามี" ซึ่งได้รับการรับรองจากสภาผู้แทนราษฎรของเนปาลเมื่อวันที่ 3 สิงหาคม พ.ศ. 2550 เพลง "ศรีมาน คัมภีระ เนปาลี" นี้ ได้เริ่มใช้เมื่อ พ.ศ. 2505 เพื่อเป็นเพลงเกียรติยศสำหรับผู้ปกครองประเทศและเป็นเพลงชาติ ทำนองประพันธ์โดย Bakhat Bahadur Budhapirthi เมื่อ พ.ศ. 2442 บทร้องประพันธ์โดย Chakra Pani Chalise เมื่อ พ.ศ. 2467
ภายหลังจากประกาศใช้บทร้องฉบับทางการ ทางรัฐบาลได้ยกเลิกบทร้องบทที่ 2 ซึ่งมีอยู่บทร้องฉบับสมบูรณ์ อันมีใจความดังนี้
นวลปรางค์ ตรีชิต
นวลปรางค์ ตรีชิต (เกิดเมื่อวันที่ 30 กรกฎาคม พ.ศ. 2499) เริ่มต้นจากการเป็นนางแบบ ในยุคเดีย จบมัธยมจากหอวัง ลินดา ค้าธัญเจริญ, เพ็ญพร ไพฑูรย์, รุ่งนภา กิตติวัฒน์และดวงตา ตุงคะมณี จากการชักชวนของ ทอม เชื้อวิวัฒน์ ช่างภาพชื่อดังในยุคนั้น เธอถูกจัดเป็นนางแบบชั้นแนวหน้า ด้วยบุคลิกที่โดดเด่น สง่างาม ใบหน้าสวยหวานแบบหยิ่งๆ ท่าเดินเหมือนนางพญา ดึงดูดสายตาผู้ที่ได้ยล ทำให้เธอมีทั้งงานเดินแบบบนแคทวอล์คให้ห้องเสื้อต่างๆ เดินชุดเจ้าสาว เดินแบบให้โรงแรมเฟิร์สคลาสในยุคนั้น เช่น โรงแรมเอเชีย, บางกอกพาเลส, ดุสิตธานี, ฮิลตั้น, เชอราตั้น ฯลฯ อีกทั้งงานถ่ายแบบลงนิตยสารต่างๆ ทั้งนิตยสารเกี่ยวกับแม่บ้าน, ปกิณกะ และสารคดี เช่น 'สตรีสาร', 'กุลสตรี', 'ขวัญเรือน' และ 'หญิงไทย' นิตยสารสำหรับผู้หญิงนำสมัย เช่น 'สาวสยาม', 'สาวสวย' และนิตยสารในแวดวงแฟชั่นและนางแบบ เช่น 'ลลนา', 'แพรว', 'เปรียว' เป็นต้น
นวลปรางค์ ตรีชิต มีชื่อเล่นว่า "ตุ๋ย" มีชื่อจริงว่า "นวลปราง ตรีชิต" ขณะที่กำลังรุ่งกับงานเดินแบบ ถ่ายแบบ ก็มีงานโฆษณาเข้ามาหลายชิ้น ด้วยหน้าตาที่สะสวย จึงไปกระทบเข้ากับสายตานักปั้นดาราอย่าง "อารีย์ นักดนตรี" อดีตนางเอกละครโทรทัศน์ และนักจัดละครชื่อดัง ผู้ปลุกปั้น "ลินดา ค้าธัญเจริญ" และ "กาญจนา จินดาวัฒน์" บนเส้นทางบันเทิงมาจนปัจจุบัน อารีย์ นักดนตรี ได้ชวน 'นวลปรางค์' มาเล่นละคร โดยมอบบทเด่นให้ใน 'กุหลาบไร้หนาม' ตามด้วย 'สามอนงค์' จนโด่งดัง มีผลงานละครมากมาย แม้ช่วงต่อๆ มาจะได้รับบทเป็นตัวรอง แต่ก็มีบทเด่น เป็นสีสันของเรื่องเสมอมา+
คิก☆
คิก☆ (; 13 พฤศจิกายน ค.ศ. 1979 — ) มีชื่อจริงคือ ยู คิกูตะ () ส่วนสูง 179 ซม. น้ำหนัก 68 กก. เป็นนักแสดงตลกที่ได้รับความนิยมอย่างสูงในประเทศญี่ปุ่น บ่อยครั้งที่เขาได้มีส่วนร่วมเผยแพร่มวยไทยผ่านสื่อบันเทิงที่ประเทศญี่ปุ่น เขาเคยเดินทางเพื่อมาศึกษาวิชามวยไทยที่ประเทศไทย โดยมีความประทับใจต่อนักแสดง โทนี่ จา ซึ่งเขายังเคยร่วมกิจกรรมเปิดตัวภาพยนตร์ชุด "องค์บาก" ผ่านสื่อร่วมกับ ไอกาวะ ยูซูกิ ซึ่งเป็นทั้งนักมวยปล้ำอาชีพหญิงและกราเวียร์ไอดอล และได้รับความสนใจจากหลายฝ่าย
คิก☆ ยังเคยร่วมในกิจกรรมการแข่งขันเค-วัน และเป็นนักแสดงตลกผู้สามารถชนะน็อกจากการแข่งขันในครั้งแรกเปิดตัว หลังจากนั้น เขาได้เข้าร่วมแข่งขันในรายการ ดีพเคจอิมแพ็กต์ 2009 รุ่น 62 กก. โดยได้พบกับคู่ชก โยชิกิ ฮาราดะ ในสังเวียนลูกกรงเหล็ก ด้วยกติกาที่ห้ามใช้ศอกได้ ซึ่ง คิก☆ เป็นฝ่ายแพ้ทีเคโอในการแข่งขันครั้งดังกล่าว
ในบางโอกาส เขาต้องการให้คนญี่ปุ่นหันมาศึกษามวยไทยเช่นเดียวกับเขา และเขายังมีส่วนทำให้มวยไทยเป็นที่รู้จักโดยการสวมชุดนักมวยไทย สวมมงคล กับเสื้อแขนกุดลายกระทิงแดง พร้อมข้อความ "อย่าเกรงใจเลย" เป็นสัญลักษณ์ประจำตัว
โคเน โมฮาเหม็ด
โคเน โมฮาเหม็ด เกิดวันที่ 28 กุมภาพันธ์ ค.ศ. 1984 เป็นนักฟุตบอลสัญชาติไอวอรีโคสต์ โดยปัจจุบันได้ลงเล่นให้กับ สโมสรฟุตบอลเอสซีจี เมืองทอง ยูไนเต็ด ใน ไทยพรีเมียร์ลีก
มีเชล ฟอร์ม
มีเชล อาร์มันด์ ฟอร์ม () เกิดเมื่อวันที่ 20 ตุลาคม ค.ศ. 1983 ในเมืองไอส์เซิลสไตน์ เป็นนักฟุตบอลชาวดัตช์ โดยเล่นในตำแหน่งผู้รักษาประตูกับทอตนัมฮอตสเปอร์และฟุตบอลทีมชาติเนเธอร์แลนด์ชุดปัจจุบัน
แกรี มังก์
แกรี อลัน มังค์ () เกิดเมื่อวันที่ 6 มีนาคม ค.ศ. 1979 เป็นอดีตนักฟุตบอลชาวอังกฤษเล่นในตำแหน่งเซ็นเตอร์แบ็ก ปัจจุบันเขาเป็นผู้จัดการทีม สโมสรฟุตบอลเบอร์มิงแฮมซิตี ในประเทศอังกฤษ
แอชลีย์ วิลเลียมส์
แอชลีย์ เออร์รอล วิลเลียมส์ () เกิดเมื่อวันที่ 23 สิงหาคม ค.ศ. 1984 เป็นนักฟุตบอลชาวเวลส์ ตำแหน่งกองหลัง ปัจจุบันเล่นให้กับสโตก ซิตี ในพรีเมียร์ลีก และเป็นกัปตันของทีมชาติเวลส์
ชีวิตส่วนตัว แอชลีย์ เป็นบุตรชายของนายเออร์รอล และนางลิน วิลเลียมส์ เขาแต่งงานกับวาเนซซ่า และมีลูกชาย 2 คน คือซาเวียร์ และ ราฟาเอล วิลเลียมส์
มานิดา เรืองศรี
มานิดา เรืองศรี ชื่อเล่น โบว์ลิ่ง เกิดเมื่อวันที่ 31 พฤษภาคม พ.ศ. 2526 เป็นนักร้องและนักแสดงหญิงชาวไทย โบว์ลิ่ง มานิดาได้รับรางวัลศิลปินหญิงเดี่ยวยอดเยี่ยม สีสันอะวอร์ดส์ ครั้งที่ 25 จากอัลบั้ม สไตรก์ ในปี พ.ศ. 2556 โบว์ลิ่งสังกัดค่ายฮัมเบรลล่า และดีไอวาย ในเครือจีเอ็มเอ็ม แกรมมี่ ระหว่างช่วงปี 2550−2556 มีอัลบั้มสไตรก์ ออกจำหน่ายเมื่อ 27 เมษายน 2555 และต่อมาได้สังกัดค่ายแชนเดอเลียร์มิวสิก ตั้งแต่ปี 2557−ปัจจุบัน มีชื่อเสียงจากเพลง "ที่คิดถึง...เพราะรักเธอใช่ไหม", "เสียเวลาว่ะ", "ใจฉันรักเธอคนเดียว", "คนลืมช้า" และ "ดีกว่าทนคบกัน"
และโบว์ลิ่งมีชื่อเสียงจากการร้องเพลงประกอบละครจำนวนมาก อาทิ "ยังจะฟังฉันไหม"(อเวจีสีชมพู), "ใจฉันรักเธอคนเดียว"(เงารักลวงใจ), "คนขี้กลัว"(แฝดนะยะ), "ให้รักเดินทางมาเจอกัน" ร้องร่วมกับ ปองกูล สืบซึ้ง(ดวงใจอัคนี), "ห้ามใจไม่อยู่"(หงส์สะบัดลาย), "นอกสายตา"(ตะวันฉายในม่านเมฆ), "ด้วยมือของเธอ"(คือหัตถาครองพิภพ), "คิดอะไรอยู่"(อันโกะ กลรักสตรอว์เบอร์รี่), "เกลียด"(ไฟรักเพลิงแค้น), "หากฉัน"(ทางเดินแห่งรัก), "ไหล่ข้างซ้าย"(นางร้ายที่รัก), "หัวใจเราเจ็บเท่ากัน"(ทางผ่านกามเทพ), "กว่าจะถึงคำว่ารักเธอ"(บุษบาหน้าตลาด), "รักเองช้ำเอง"ร้องร่วมกับ จิรายุ ตั้งศรีสุข (บ่วงหงส์) และ "ถ้าหากบังเอิญ"(อาคม)
โบว์ลิ่ง มานิดาเคยเป็นนักแสดงในสังกัดอาร์เอส มีผลงานละครคือ วัยร้ายไฮสคูล(2544), วัยร้ายเฟรชชี่(2545), สายน้ำ ลูกผู้ชาย(2546) และยิ่งรักเธอ(2547)
โบว์ลิ่ง มานิดาเกิดเมื่อวันที่ 31 พฤษภาคม พ.ศ. 2526 ตอนเด็กๆซนมากแต่โชคดีที่มีคุณแม่อยู่ข้างๆ โบว์ลิ่งเรียนจบจากโรงเรียนมาแตร์เดอีวิทยาลัย และคณะศิลปกรรมศาสตร์ออกแบบนิเทศศิลป์ เอกโฆษณา มหาวิทยาลัยรังสิต โด่งดังมาจากละคร"วัยร้ายเฟรชชี่" ละครที่มีเนื้อหาเกี่ยวกับชีวิตวัยรุ่นในช่วงแรกเริ่มเข้ามหาวิทยาลัย มีเนื้อหาเกี่ยวกับความรัก มิตรภาพ และสะท้อนถึงสถาบันครอบครัว ที่แสดงร่วมกับอ้อน ลัคนา, แดน วรเวช และนาตาลี เดวิส
ต่อมาโบว์ลิ่งได้สังกัดค่ายฮัมเบรลล่า ในเครือจีเอ็มเอ็ม แกรมมี่ ระหว่างช่วงปี 2550−2556 ได้มีโอกาสทำอัลบั้มเดี่ยว อัลบั้มสไตรก์ ออกจำหน่ายเมื่อ 27 เมษายน 2555 โดยมีณรงค์วิทย์ เตชะธนะวัฒน์เป็นโปรดิวเซอร์ ซึ่งในอัลบั้มนี้โบว์ลิ่งได้มีส่วนร่วมหลายๆอย่างทั้งดีไซน์การร้อง คอนเสปท์ รวมไปถึงเครื่องแต่งกาย อัลบั้มสไตรก์ ได้เข้าชิงรางวัลสีสันอะวอร์ดส์สามสาขาด้วยกันคือ ศิลปินหญิงเดี่ยวยอดเยี่ยม, ศิลปินหน้าใหม่ยอดเยี่ยมและโปรดิวเซอร์ยอดเยี่ยม(ณรงค์วิทย์ เตชะธนะวัฒน์) ส่วนรางวัลที่ได้รับ คือ ศิลปินหญิงเดี่ยวยอดเยี่ยม และโปรดิวเซอร์ยอดเยี่ยม(ณรงค์วิทย์ เตชะธนะวัฒน์)
เพลงที่มีชื่อเสียง เน้น ตัวหนา
รายชื่อเพลงในอัลบั้มสไตรก์
เนทัน ไดเยอร์
เนทัน แอนทอน โจนาร์ ไดเยอร์ เกิดเมื่อวันที 29 พฤศจิกายน ค.ศ. 1987 เป็นนักฟุตบอลชาวอังกฤษ ปัจจุบันเล่นให้กับเลสเตอร์ซิตี ในพรีเมียร์ลีก ประเทศอังกฤษ ในตำแหน่งกองกลางและปีกขวา โดยยืมตัวมาจากสวอนซีซิตี
ไดเยอร์ ยิงประตูให้กับเลสเตอร์ซิตีได้เป็นลูกแรกในนัดแรกที่ลงสนาม ในพรีเมียร์ลีกฤดูกาล 2015–16 นัดที่ 5 ที่เลสเตอร์ซิตีพบกับ แอสตันวิลลา ที่สนามคิงเพาเวอร์สเตเดียม โดยเป็นผู้โหม่งทำประตูที่ 3 ทำให้สโมสรชนะไป 3-2 ในช่วงเวลาท้ายของการแข่งขัน ทำให้เลสเตอร์ซิตีกลับไปเป็นรองผู้นำในตารางคะแนนอีกครั้ง
โรงเรียนอนุกูลนารี
โรงเรียนอนุกูลนารี ปัจจุบันเป็นโรงเรียนสหศึกษาระดับมัธยมศึกษาตอนต้นและระดับมัธยมศึกษาตอนปลาย ประเภทโรงเรียนมัธยมศึกษาขนาดใหญ่พิเศษ สังกัดสำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่เลขที่ 159 ถนนภิรมย์ ตำบลกาฬสินธุ์ อำเภอเมือง จังหวัดกาฬสินธุ์
แม่น้ำดัล
แม่น้ำดัล หรือ ดัลเอลฟ์ (; ) เป็นแม่น้ำอยู่ทางตอนกลางของประเทศสวีเดน ต้นน้ำเกิดจากแคว 2 สาย คือ เอิสเตอร์ดัล และเวสเตอร์ดัล แม่น้ำมีความยาว 520 กม. เป็นแม่น้ำยาวเป็นอันดับ 2 ของสวีเดน
โกรโตเน
โกรโตเน () เป็นเมืองในแคว้นคาลาเบรีย ประเทศอิตาลี ริมอ่าวตารันโต ทะเลไอโอเนียน ก่อตั้งเมื่อประมาณ 710 ปีก่อนคริสต์ศักราช เริ่มแรกเป็นอาณานิคมที่ก่อตั้งขึ้นโดยพวกกรีก หรือชาวอะเคียน (Achaeans) ชาวกรีกโบราณเรียกเมืองนี้ว่า "โครตอน" เริ่มใช้ชื่อโกโตรเนตั้งแต่ยุคกลาง จนถึงปี ค.ศ. 1928 จึงเปลี่ยนมาใช้ชื่อปัจจุบัน จากข้อมูลเดือนกรกฎาคม ค.ศ. 2007 มีประชากร 61,032 คน
Avaaz.org
Avaaz.org เป็นองค์กรประชาสังคมระดับสากลซึ่งเปิดตัวเมื่อเดือนมกราคม 2550 สนับสนุนการดำเนินกิจกรรมในประเด็นเช่น โลกร้อน สิทธิมนุษยชน คอรัปชัน ความยากจน และความขัดแย้ง Avaaz.org ระบุเป้าหมายของตัวว่าเพื่อ "ปิดช่องว่างระหว่างโลกที่เราอยู่กับโลกที่คนส่วนใหญ่ในทุกที่ต้องการ" ("close the gap between the world we have and the world most people everywhere want") องค์กรดังกล่าวดำเนินงานใน 15 ภาษา และระบุว่ามีสมาชิกมากกว่า 14 ล้านคนใน 194 ประเทศ
ชื่อ Avaaz (เปอร์เซีย: آواز) มาจากคำว่า "เสียง" ในภาษาเปอร์เซีย (แปลว่า "เพลง" ก็ได้) และถูกยืมไปใช้ในภาษาฮินดี อุรดู เบงกาลี ปัญจาบ มราฐี สินธี และภาษาตุรกี
ตั้งแต่เดือนเมษายน 2555 Avaaz เพิ่มความสามารถใหม่ ให้ผู้ใช้ที่ลงทะเบียนสามารถสร้างจดหมายล่ารายชื่อของตัวเองได้ทันที
บิกีนีอะทอลล์
บิกีนีอะทอลล์ () เป็นอะทอลล์ที่อยู่ในรายชื่อมรดกโลก ตั้งอยู่ในเขตไมโครนีเซียของมหาสมุทรแปซิฟิก เป็นส่วนหนึ่งของสาธารณรัฐหมู่เกาะมาร์แชลล์ ประกอบด้วยเกาะ 23 เกาะ ครอบคลุมพื้นที่ 229.4 ตร.ไมล์ (594.1 ตร.กม.) เคยมีการโยกย้ายประชากรออกจากเกาะหลายครั้งเนื่องจากการทดลองระเบิดปรมาณู
อาเพลโดร์น
อาเพลโดร์น () เป็นเทศบาลและเมืองในจังหวัดเกลเดอร์ลันด์ ประเทศเนเธอร์แลนด์ ตั้งอยู่ห่างจากกรุงอัมสเตอร์ดัมทางทิศตะวันออกเฉียงใต้ราว 60 ไมล์ ตั้งอยู่ตอนกลางของประเทศ เทศบาลมีประชากรมากกว่า 155,000 คน (ค.ศ. 2011)
พฤษภาคม พ.ศ. 2555
พฤษภาคม พ.ศ. 2555 เป็นเดือนที่ 5 ของปี พ.ศ. 2555 วันแรกของเดือนเป็นวันอังคาร วันสุดท้ายของเดือนเป็นวันพฤหัสบดี
มิถุนายน พ.ศ. 2555
มิถุนายน พ.ศ. 2555 เป็นเดือนที่ 6 ของปี พ.ศ. 2555 วันแรกของเดือนเป็นวันศุกร์ วันสุดท้ายของเดือนเป็นวันเสาร์
การเลือกตั้งผู้ว่าราชการกรุงเทพมหานคร พ.ศ. 2528
การเลือกตั้งผู้ว่าราชการกรุงเทพมหานคร พ.ศ. 2528 มีขึ้นในวันพฤหัสบดีที่ 14 พฤศจิกายน พ.ศ. 2528 นับเป็นการเลือกตั้งตำแหน่งผู้ว่าราชการกรุงเทพมหานครเป็นครั้งที่ 2 ซึ่งในครั้งแรกเกิดขึ้นเมื่อวันที่ 10 สิงหาคม พ.ศ. 2518 ซึ่งในครั้งนั้น เป็นนายธรรมนูญ เทียนเงิน จากพรรคประชาธิปัตย์ ได้รับเลือกตั้งไป
การเลือกตั้งครั้งนี้มีขึ้นตามด้วยพระราชบัญญัติระเบียบบริหารราชการกรุงเทพมหานคร พ.ศ. 2528 ซึ่งกำหนดให้ผู้ว่าราชการกรุงเทพมหานคร มาจากการเลือกตั้ง
ในการเลือกตั้งครั้งมีผู้สมัครทั้งหมด 10 ราย ในบรรดาผู้สมัครที่โดดเด่นและเป็นที่จับตามองมากที่สุด คือ พลตรี จำลอง ศรีเมือง อดีตเลขาธิการนายกรัฐมนตรี ขณะที่ผู้สมัครที่สังกัดพรรคการเมืองใหญ่ ได้แก่ นายชนะ รุ่งแสง จากพรรคประชาธิปัตย์ หมายเลข 4, หม่อมราชวงศ์เจตจันทร์ ประวิตร จากพรรคประชากรไทย หมายเลข 7 และนายมงคล สิมะโรจน์ อดีตรองผู้ว่าราชการกรุงเทพมหานคร ในกลุ่มกรุงเทพก้าวหน้า หมายเลข 3
ผลปรากฏว่า พล.ต.จำลอง ได้รับการเลือกตั้งด้วยคะแนนเสียงถล่มทลาย ถึง 480,232 คะแนน คิดเป็นร้อยละ 34.65 จากทั้งหมด 24 เขตของกรุงเทพมหานคร ได้ดำรงตำแหน่งผู้ว่าราชการกรุงเทพมหานครเป็นสมัยแรก และต่อมาก็ได้มีการจัดเลี้ยงอาหารเจที่ท้องสนามหลวง เพื่อเป็นการฉลองชัยชนะด้วย
สำหรับแนวทางการหาเสียงนั้น พล.ต.จำลอง นับว่าเป็นผู้สมัครที่โดดเด่นมาก ด้วยการมีภาพลักษณ์ของการเป็นผู้อ่อนน้อมถ่อมตน สวมเสื้อม่อฮ่อมเป็นเอกลักษณ์ และประหยัด สมถะในการหาเสียง โดยใช้ฝาเข่งในการทำป้ายหาเสียง และใบปลิวแนะนำตัวก็มีจำกัด ด้วยการขอร้องให้ผู้ที่ได้รับแจกช่วยอนุเคราะห์ส่งใบปลิวดังกล่าวต่อ ๆ ไปด้วย เพราะไม่มีงบประมาณในการหาเสียง ขณะที่มีผู้ประสงค์จะบริจาคเงินให้เป็นค่าใช้จ่ายในการหาเสียงนับล้านบาท แต่ทาง พล.ต.จำลอง ได้ปฏิเสธ พร้อมกล่าวว่า ตนต้องการแค่คะแนนเสียงอย่างเดียว
ขณะเดียวกันก็ได้มีการเลือกตั้งสมาชิกสภากรุงเทพมหานคร (ส.ก.) ควบคู่ไปกันด้วย ผลปรากฏว่า พรรคประชาธิปัตย์ได้รับเลือกมากที่สุด คือ 35 ที่นั่ง จาก 54 ที่นั่ง โดย พล.ต.จำลอง ศรีเมือง ได้กล่าวว่า ไม่มีปัญหาใด ๆ ในการทำงานกับทางพรรคประชาธิปัตย์
เขาวานให้หนูเป็นสายลับ
เขาวานให้หนูเป็นสายลับ เป็นงานประพันธ์ของ พัดชา นำมาสร้างเป็นละครโทรทัศน์ ในปี พ.ศ. 2534 นำแสดงโดย จักรกฤษณ์ อำมะรัตน์ จริยา สรณคม และในปี พ.ศ. 2543 นำแสดงโดย พีท ทองเจือ คัทลียา แมคอินทอช
การเลือกตั้งผู้ว่าราชการกรุงเทพมหานคร พ.ศ. 2533
การเลือกตั้งผู้ว่าราชการกรุงเทพมหานคร พ.ศ. 2533 นับเป็น การเลือกตั้งผู้ว่าราชการกรุงเทพมหานคร เป็นครั้งที่ 3 สืบเนื่องจากการดำรงตำแหน่งผู้ว่าราชการกรุงเทพมหานครของ พลตรี จำลอง ศรีเมือง ที่มีมาตั้งแต่ปลายปี พ.ศ. 2528 ครบวาระ 4 ปี ในปี พ.ศ. 2533 โดยการเลือกตั้งกำหนดมีขึ้นในวันอาทิตย์ที่ 7 มกราคม พ.ศ. 2533
ในการเลือกตั้งครั้งนี้ มีผู้สมัครทั้งสังกัดพรรคการเมืองและไม่สังกัดพรรคการเมือง ผู้สมัครที่โดดเด่นและได้รับการจับตามอง คือ พล.ต.จำลอง ศรีเมือง อดีตผู้ว่าฯ ในสังกัดพรรคพลังธรรมของตัวเอง และนายเดโช สวนานนท์ พรรคประชากรไทย ขณะที่ผู้สมัครอิสระ ได้แก่ นายวรัญชัย โชคชนะ เป็นต้น
ผลการออก ปรากฏว่า พล.ต.จำลอง ได้รับเลือกอีกครั้ง ด้วยคะแนน 703,671 คะแนน คิดเป็นร้อยละ 35.85 ถือว่ามากกว่าการเลือกตั้งครั้งที่แล้ว จากจำนวนผู้ออกมาใช้สิทธิคิดเป็นร้อยละ 60 จากทั้งหมด 36 เขตของกรุงเทพมหานคร ได้ดำรงตำแหน่งผู้ว่าราชการกรุงเทพมหานคร เป็นสมัยที่สอง
ขณะที่การเลือกตั้งสมาชิกสภากรุงเทพมหานคร (ส.ก.) ที่มีขึ้นพร้อมกัน ก็ปรากฏว่าพรรคพลังธรรมได้รับเลือกมากที่สุดถึง 50 ที่นั่ง จากทั้งหมด 57 ที่นั่ง นับว่ามากกว่าครั้งที่แล้ว ที่ได้เพียง 9 ที่นั่งเท่านั้น และในอีกหนึ่งสัปดาห์ต่อมา ก็มีการเลือกตั้งสมาชิกสภาเขตกรุงเทพมหานคร (ส.ข.) ก็ปรากฏว่า พรรคพลังธรรมได้รับเลือกมากที่สุดอีก ถึง 184 ที่นั่ง จากทั้งหมด 220 ที่นั่ง
แต่อย่างไรก็ตาม การเลือกตั้งนี้ พล.ต.จำลอง ก็ได้รับการโจมตีว่า มีส่วนร่วมในเหตุการณ์นองเลือดเมื่อวันที่ 6 ตุลาคม พ.ศ. 2519 ซึ่งเจ้าตัวได้ปฏิเสธว่า ไม่มีอิทธิพลมากถึงขนาดนั้น และการดำรงตำแหน่งครั้งนี้ของ พล.ต.จำลอง ก็มิได้อยู่จนครบวาระ เมื่อได้ลาออกเมื่อวันที่ 21 มกราคม พ.ศ. 2535 เพื่อลงรับเลือกตั้งเป็นการทั่วไปครั้งใหญ่เมื่อวันที่ 22 มีนาคม ปีเดียวกัน ก่อนหน้าที่จะเกิดเหตุการณ์พฤษภาทมิฬไม่นาน รวมระยะเวลาของการดำรงตำแหน่งสองสมัยเป็นระยะเวลา 6 ปี
กฤษฎา สุภาพพร้อม
กฤษฎา สุภาพพร้อม เกิดวันที่ 15 ธันวาคม พ.ศ. 2532 เป็นนักแสดงชาวไทย
กฤษฎาจบการศึกษาระดับปริญญาตรีจาก มหาวิทยาลัยหอการค้าไทย คณะบริหารการตลาด เข้าสู่วงการบันเทิงจากการประกวด "ตามล่า หาอันธพาล" ของสหมงคลฟิล์มและบาแรมยู ในปี 2554 โดยได้รับรางวัลชนะเลิศและได้แสดงภาพยนตร์เรื่อง "อันธพาล" รับบท เปี๊ยก ในปี 2555 และในปีเดียวกันได้รับโอกาสเซ็นสัญญาเป็นนักแสดงในสังกัด สถานีโทรทัศน์สีกองทัพบกช่อง 7 และมีผลงานละครเรื่องแรก คือ "นางแบบโคกกระโดน" รับบทเป็น เคน คู่กับ กวินตรา โพธิจักร ในปี 2558 แสดงละครเกี่ยวกับศิลปะการต่อสู้เรื่อง "คาดเชือก" ออกอากาศทางช่อง 7
เอียน กิลแลน
เอียน กิลแลน () เกิดวันที่ 19 สิงหาคม ค.ศ. 1945 ที่ลอนดอน อังกฤษ เขาเป็นนักร้องและนักแต่งเพลง เป็นที่รู้จักในตำแหน่งนักร้องนำของวง Deep Purple และยังเคยเป็นสมาชิกของวง Black Sabbath เขาเป็นที่รู้จักอย่างกว้างขวางจากการร้องเสียงสูงในเพลง ""
ในช่วงแรกๆของวง Deep Purple ที่มีสมาชิก คือ Jon Lord และ Ritchie Blackmore จึงชักชวน เอียนกิลแลน มาร้องแทน Rod Evans ในช่วงปี 1969-1973 ผลงานของเขาได้แก่ "Deep Purple in Rock", "Fireball", "Machine Head", "Made In Japan" and "Who Do We Think We Are" และแทนด้วย David Coverdale.แล้วกลับมาร่วมวงอีกครั้งในปี 1984-89 และปี 1992-ปัจจุบัน
ในปี 1983 เอียนกิลแลน ได้เข้าร่วมวง แบล็ค ซับบาธ แทนที่ Ronnie James Dio และทำอัลบั้ม "Born Again"
การเลือกตั้งผู้ว่าราชการกรุงเทพมหานคร พ.ศ. 2539
การเลือกตั้งผู้ว่าราชการกรุงเทพมหานคร พ.ศ. 2539 นับเป็น การเลือกตั้งผู้ว่าราชการกรุงเทพมหานคร เป็นครั้งที่ 5 สืบเนื่องจากในเดือนเมษายน พ.ศ. 2539 การดำรงตำแหน่งผู้ว่าราชการกรุงเทพมหานครของ ร้อยเอก กฤษฎา อรุณวงษ์ ณ อยุธยา ครบวาระ 4 ปี
ในการเลือกตั้งครั้งนี้ ได้มีผู้สมัครทั้งสังกัดพรรคการเมืองและอิสระ ได้แก่ ดร.พิจิตต รัตตกุล ผู้สมัครอิสระ ที่เคยลงเลือกตั้งมาแล้วในปี พ.ศ. 2535 ในสังกัดพรรคประชาธิปัตย์, และนายอากร ฮุนตระกูล อดีตสมาชิกสภาผู้แทนราษฎร (ส.ส.) กรุงเทพมหานคร พรรคพลังธรรม ซึ่งลงอิสระ ขณะที่ พลตรี จำลอง ศรีเมือง อดีตผู้ว่าฯ 2 สมัย ก็ได้ตัดสินใจลงรับสมัครอีกครั้ง เป็นสมัยที่ 3 ในสังกัดพรรคพลังธรรม ส่วน ร.อ.กฤษฎา อรุณวงษ์ ณ อยุธยา อดีตผู้ว่าฯ ซึ่งเดิมสังกัดพรรคพลังธรรมนั้น เมื่อ พล.ต.จำลอง ซึ่งเป็นผู้ก่อตั้งพรรคประสงค์จะลงสมัคร จึงจำเป็นต้องหลีกทางออกมา ประจวบกับทางพรรคประชากรไทยของ นายสมัคร สุนทรเวช ยังไม่มีตัวผู้สมัครที่เหมาะสม จึงได้เชิญ ร.อ.กฤษฎา มาลงสมัครในนามพรรค แต่ไม่ได้สมัครเป็นสมาชิกพรรคแต่อย่างใด
โดยการเลือกตั้งมีขึ้นในวันอาทิตย์ที่ 2 มิถุนายน ปีเดียวกัน ผลการเลือกตั้ง ปรากฏว่า ดร.พิจิตต ที่หาเสียงโดยชูนโยบายด้านสิ่งแวดล้อม และต้านมลพิษทางอากาศ ได้รับเลือกด้วยคะแนน 768,994 คะแนน คิดเป็นร้อยละ 43.53 ขณะที่ พล.ต.จำลอง ที่เคยชนะมาแล้วอย่างถล่มทลายเมื่อปี พ.ศ. 2528 และ พ.ศ. 2533 ได้คะแนน 514,401 คะแนน คิดเป็นร้อยละ 33.09
อนึ่ง การเลือกตั้งครั้งนี้มีผู้ออกมาใช้สิทธิคิดเป็นร้อยละ 51 มากกว่าครั้งที่ผ่าน ๆ มา โดยมีปรากฏการณ์ที่สำคัญที่เกิดขึ้น ได้แก่ แม้ว่าฝนจะตกหนัก และบางครอบครัวที่ได้เดินทางออกไปเที่ยวยังต่างจังหวัด ก็รีบกลับมาให้ทันการลงคะแนน อีกทั้งยังมีการสำรวจคะแนนความนิยมจากสถาบันการศึกษาต่าง ๆ บ่งชี้ว่า ดร.พิจิตต จะได้รับเลือกไปด้วยคะแนนเสียงขาดลอย ซึ่งผลก็ออกมาจริงตามนั้น ถึงขนาดที่คอลัมนิสต์ในหนังสือพิมพ์บางรายได้เขียนแสดงความยินดีต่อ ดร.พิจิตต ล่วงหน้า
การเลือกตั้งผู้ว่าราชการกรุงเทพมหานคร พ.ศ. 2543
การเลือกตั้งผู้ว่าราชการกรุงเทพมหานคร พ.ศ. 2543 จัดเป็น การเลือกตั้งผู้ว่าราชการกรุงเทพมหานคร เป็นครั้งที่ 6 สืบเนื่องจากการดำรงตำแหน่งผู้ว่าราชการกรุงเทพมหานครของ ดร.พิจิตต รัตตกุล รอบวาระ 4 ปี ตั้งแต่กลางปี พ.ศ. 2539 โดยการเลือกตั้งมีขึ้นในวันอาทิตย์ที่ 23 กรกฎาคม พ.ศ. 2543
มีผู้สมัครทั้งหมด 23 คน ทั้งสังกัดพรรคการเมืองและอิสระ ซึ่งผู้สมัครที่โดดเด่น ได้แก่ นายสมัคร สุนทรเวช นักการเมืองที่มีชื่อเสียง ผู้คร่ำหวอดในทางการเมืองหลายปี หัวหน้าพรรคประชากรไทย หมายเลข 7 ซึ่งได้ลาออกจากตำแหน่งสมาชิกสภาผู้แทนราษฎร เพื่อลงสมัครในครั้งนี้, นายธวัชชัย สัจจกุล จากพรรคประชาธิปัตย์ หมายเลข 13, นางสุดารัตน์ เกยุราพันธุ์ จากพรรคไทยรักไทย หมายเลข 5, นางปวีณา หงสกุล จากพรรคชาติพัฒนา หมายเลข 3 ขณะที่ผู้สมัครอิสระ ได้แก่ พันเอก วินัย สมพงษ์ หมายเลข 2, พ.อ.ประจักษ์ สว่างจิตร หมายเลข 10 และดร.คุณหญิงกัลยา โสภณพนิช หมายเลข 4 เป็นต้น
ผลการเลือกตั้งปรากฏว่า นายสมัครชนะเลือกตั้งด้วยคะแนนถล่มทลาย โดยได้คะแนนถึง 1,016,096 คิดเป็นร้อยละ 45.85 ถึงขนาดที่เอาคะแนนของผู้ที่ได้ลำดับสอง คือ นางสุดารัตน์ ที่ได้ 521,184 คะแนน รวมกับคะแนนของนายธวัชชัยที่ได้ลำดับสาม คือ 247,650 คะแนน ก็ยังไม่อาจเท่า และถือเป็นคะแนนที่มากที่สุดในสถิติการเลือกตั้งผู้ว่าราชการกรุงเทพมหานครในทุกครั้ง โดยมีผู้มาใช้สิทธิเลือกตั้งถึงร้อยละ 58.87
โดยการเลือกตั้งครั้งนี้ นายสมัครได้กล่าวว่า เหตุที่ลงสมัคร เพื่อตอบรับคำเรียกร้องของ นายโกวิท สีตลายัน คอลัมนิสต์อาวุโสของหนังสือพิมพ์ไทยรัฐ เจ้าของนามปากกา "มังกรห้าเล็บ" และจะเป็นตำแหน่งทางการเมืองครั้งสุดท้ายแล้วของตน ซึ่งภายหลังจากนี้จะไปดำเนินรายการโทรทัศน์แนววิพากษ์วิจารณ์การเมืองแทน ซึ่งในระหว่างการหาเสียง นายสมัครไม่ร่วมประชันวิสัยทัศน์กับผู้สมัครคนอื่น ๆ ไม่ว่ารายการไหนก็ตาม ด้วยถือว่ามีอาวุโสทางการเมืองสูงกว่ามาก โดยมีนโยบายที่จะให้การค้าขายแผงลอยบนทางเท้าเป็นไปโดยเสรีตลอดทั้งสัปดาห์ จึงได้รับความนิยมอย่างมากจากบรรดาพ่อค้าแม่ค้า และใช้คำขวัญในการหาเสียงว่า ""ถ้าจะใช้ผม กรุณาเลือกผม""
อภิชาติ ผลพูน
อภิชาติ ผลพูน (2 เมษายน พ.ศ. 2526 - ) นักฟุตบอลชาวไทย จากจังหวัดสุรินทร์ ปัจจุบันสังกัดสโมสรฟุตบอลสุรินทร์ ในตำแหน่งกองหน้า และ กัปตันทีม และทีมชาติไทย ตำแหน่งมิดฟิลด์ริมเส้นซ้าย
อภิชาติ ผลพูน เกิดวันที่ 2 เมษายน พ.ศ. 2526 ที่ อำเภอปราสาท จังหวัดสุรินทร์ เป็นบุตรคนที่1จากจำนวนบุตรทั้งหมด2คน จบการศึกษาในระดับชั้นประถมจากโรงเรียนปราสาทศึกษาคาร และจบชั้นมัธยมศึกษาปีที่3จากโรงเรียนประสาทวิทยาคาร และจบชั้นมัธยมศึกษาปีที่6จากโรงเรียนสุรวิทยาคาร จากนั้นได้ศึกษาต่อจนจบระดับชั้นปริญญาตรีจาก มหาวิทยาลัยราชภัฏสุรินทร์
กริสเตียน อับบีอาตี
กริสเตียน อับบีอาตี () เกิดเมื่อวันที่ 8 กรกฎาคม ค.ศ. 1977 ในเขต อับเบียทีกรัสโซ เมือง มิลาน เป็นนักฟุตบอลชาวอิตาลี ปัจจุบันเล่นให้กับ สโมสรฟุตบอลเอซี มิลาน ใน เซเรียอา ลีกฟุตบอลสูงสุดของ อิตาลี ในตำแหน่ง ผู้รักษาประตู
ฟีลิป แม็กแซ็ส
ฟีลิป แม็กแซ็ส () เกิดเมื่อวันที่ 30 มีนาคม ค.ศ. 1982 เป็นนักฟุตบอลชาวฝรั่งเศส ปัจจุบันเล่นให้กับ สโมสรฟุตบอลเอซี มิลาน ใน เซเรียอา ประเทศอิตาลี และ ฟุตบอลทีมชาติฝรั่งเศส ชุดปัจจุบัน
อิญญัซซีโอ อาบาเต
อิญญัซซีโอ อาบาเต () เกิดวันที่ 12 พฤศจิกายน ค.ศ. 1986 เป็นนักฟุตบอลชาวอิตาลี ปัจจุบันเล่นให้กับเอซี มิลาน ในเซเรียอา ในตำแหน่งกองหลัง
รายชื่อแหล่งมรดกโลกในโอเชียเนีย
มรดกโลก คือสถานที่ที่องค์การการศึกษา วิทยาศาสตร์ และวัฒนธรรมแห่งสหประชาชาติ (ยูเนสโก) คัดเลือกเพื่อแสดงว่าสถานที่นั้นมีความสำคัญทางวัฒนธรรมหรือธรรมชาติ รายชื่อด้านล่างคือรายชื่อแหล่งมรดกที่ตั้งอยู่ในโอเชียเนีย ชื่อภาษาอังกฤษเป็นชื่อที่ใช้ในการจดทะเบียนในบัญชีมรดกโลก ชื่อภาษาไทยเป็นชื่อจากศูนย์ข้อมูลมรดกโลก กระทรวงวัฒนธรรม
โปร์ตูเวลยู
โปร์ตูเวลยู () เป็นเมืองหลวงของรัฐรอนโดเนีย ประเทศบราซิล มีประชากรราว 435,732 คน (ค.ศ. 2010) เมืองมีความสำคัญด้านการทำเหมืองดีบุก ซึ่งถือเป็นเศรษฐกิจที่สำคัญของภูมิภาค เป็นศูนย์กลางการขนส่งและการคมนาคม เมืองตั้งอยู่ทางฝั่งตะวันออกของแม่น้ำมาเดย์รา สายแม่น้ำที่สำคัญของแม่น้ำแอมะซอน และเป็นเมืองใหญ่ที่สุดของรัฐรอนโดเนีย
การเลือกตั้งผู้ว่าราชการกรุงเทพมหานคร พ.ศ. 2535
การเลือกตั้งผู้ว่าราชการกรุงเทพมหานคร พ.ศ. 2535 จัดเป็น การเลือกตั้งผู้ว่าราชการกรุงเทพมหานคร เป็นครั้งที่ 4 สืบเนื่องจากการที่ พลตรี จำลอง ศรีเมือง ได้ลาออกจากตำแหน่งผู้ว่าราชการกรุงเทพมหานคร ก่อนครบวาระ ในวันที่ 21 มกราคม พ.ศ. 2535 เพื่อลงรับสมัครเลือกตั้งเป็นสมาชิกสภาผู้แทนราษฎร (ส.ส.) ในพื้นที่กรุงเทพมหานคร เขต 2 ซึ่งประกอบด้วย เขตพระนคร, ป้อมปราบศัตรูพ่าย, สัมพันธวงศ์, บางรัก และปทุมวัน ในฐานะหัวหน้าพรรคพลังธรรม ในการเลือกตั้งใหญ่เป็นการทั่วไปทั้งประเทศ ในวันที่ 22 มีนาคม ปีเดียวกัน
จึงจัดให้มีการเลือกตั้งคัดหาตัวผู้ที่จะดำรงตำแหน่งต่อ ในวันอาทิตย์ที่ 19 เมษายน ปีเดียวกัน ซึ่งทาง พล.ต.จำลอง ในฐานะหัวหน้าพรรคพลังธรรมได้ให้การสนับสนุน ร้อยเอก กฤษฎา อรุณวงษ์ ณ อยุธยา ในฐานะรองผู้ว่าราชการกรุงเทพมหานคร ฝ่ายโยธา ในขณะที่ พล.ต.จำลองเป็นผู้ว่าฯ ขณะที่พรรคการเมืองอื่นได้ส่งผู้สมัครต่าง ๆ อาทิ ดร.พิจิตต รัตตกุล อดีตรัฐมนตรีช่วยว่าการกระทรวงวิทยาศาสตร์เทคโนโลยีและพลังงาน และอดีต ส.ส.กรุงเทพมหานคร จากพรรคประชาธิปัตย์, พลอากาศเอก สมมติ สุนทรเวช น้องชายของนายสมัคร สุนทรเวช จากพรรคประชากรไทย และนายมติ ตั้งพานิช จากพรรคความหวังใหม่ เป็นต้น
ผลการเลือกตั้ง ปรากฏว่า ร.อ.กฤษฎา จากการสนับสนุนของ พล.ต.จำลอง ที่ก่อนหน้านั้นในการเลือกตั้งทั่วไป พรรคพลังธรรมได้รับการเลือกตั้งอย่างถล่มทลายในพื้นที่กรุงเทพมหานคร ได้รับเลือกตั้งไปด้วยคะแนนเสียง 363,668 คะแนน ได้ดำรงตำแหน่งผู้ว่าราชการกรุงเทพมหานครไป แต่ทว่าการเลือกตั้งครั้งนี้มีผู้มาใช้สิทธิเพียงแค่ร้อยละ 23.02 เท่านั้น ซึ่งนับว่าน้อยมาก
บุญส่ง นาคภู่
บุญส่ง นาคภู่ (ชื่อเล่น: สืบ) นักแสดงและผู้กำกับภาพยนตร์อิสระชาวไทย เกิดเมื่อปี พ.ศ. 2511 ในครอบครัวชาวนาที่อำเภอศรีสำโรง จังหวัดสุโขทัย
บุญส่งชื่นชอบในศาสตร์ทางด้านภาพยนตร์มาตั้งแต่เด็ก ๆ โดยมี สรพงษ์ ชาตรี เป็นนักแสดงในดวงใจ บุญส่งเดินทางเข้าสู่กรุงเทพมหานคร ด้วยการเข้าเรียนทางด้านการแสดง ในคณะอักษรศาสตร์ จุฬาลงกรณ์มหาวิทยาลัย และเริ่มทำงานเบื้องหลังภาพยนตร์เรื่องต่าง ๆ ตั้งแต่ปี พ.ศ. 2536 ด้วยการเป็นผู้ช่วยผู้กำกับในหลาย ๆ เรื่อง เช่น "สมองกล คนอัจฉริยะ" และสร้างภาพยนตร์สั้นหลายต่อหลายเรื่อง จากนั้นได้เป็นผู้ฝึกสอนนักแสดงใน "บางระจัน" และ "ทวิภพ" และร่วมแสดงใน "15 ค่ำเดือน 11", "ฟอร์มาลีนแมน รักเธอเท่าฟ้า", "แม่เบี้ย" ก่อนที่จะได้ลงมือกำกับเองจริง ๆ เป็นเรื่องแรก ใน "191 ครึ่ง มือปราบทราบแล้วป่วน" ซึ่งภาพยนตร์ไม่ประสบความสำเร็จเลย
ผลงานในระยะหลัง ๆ ได้แก่ เป็นผู้กำกับตอน ผีปอบ ใน "หลอน" ในปี พ.ศ. 2546 ร่วมแสดงใน "เฉือน" ในปี พ.ศ. 2552, "พุ่มพวง" ในปี พ.ศ. 2554 และ"อันธพาล" ในปี พ.ศ. 2555 ซึ่งทั้ง 2 เรื่องหลังเป็นผลงานการกำกับของ ก้องเกียรติ โขมศิริ ซึ่งได้รับคำวิจารณ์ว่าแสดงได้ดี ทั้ง ๆ ที่เป็นแค่ตัวประกอบ
ยูรี เบสเมอร์ทนี
ยูรี เบสเมอร์ทนี (; ) เจ้าของฉายา ปรินซ์ เกิดวันที่ 27 สิงหาคม ค.ศ. 1987 ที่กรุงมินสก์ เป็นนักมวยไทยชาวเบลารุส ซึ่งเขาเป็นมวยถนัดขวา และเป็นผู้ที่เคยชนะสุดสาคร ส.กลิ่นมี ซึ่งเป็นนักมวยไทยชาวไทย ในรายการ ไฟท์โค้ด-ดราก้อนซีรีส์ รอบชิงชนะเลิศ มาแล้วครั้งหนึ่ง
วันที่ 26 พฤศจิกายน ค.ศ. 2011 ได้มีการแข่งขันรายการ ไฟท์โค้ดเจนีวา ที่ประเทศสวิตเซอร์แลนด์ ซึ่ง ยูรี เบสเมอร์ทนี ได้พบกับคู่ชกอาร์เมน เปรโตรเซียน ที่เป็นนักมวยอันดับที่ 15 ของโลกในรุ่นมิดเดิลเวท จากการแข่งขันครั้งนี้ ยูรี เบสเมอร์ทนี เป็นฝ่ายชนะน็อค และได้รับการกล่าวว่าเป็นหนึ่งในการน็อคที่ดีที่สุดใน ค.ศ. 2011
มุฮัมมัด มุรซี
มุฮัมมัด มุรซี อีซา อัลอัยยาฏ (; ; 8 สิงหาคม ค.ศ. 1951 —) เป็นอดีตประธานาธิบดีของประเทศอียิปต์ ซึ่งได้รับการแต่งตั้งเมื่อวันที่ 30 มิถุนายน ค.ศ. 2012
มุรซีเกิดในภาคเหนือของอียิปต์ เขาได้รับวุฒิการศึกษาในระดับปริญญาตรีและปริญญาโทในสาขาวิศวกรรมศาสตร์จากมหาวิทยาลัยไคโรใน ค.ศ. 1975 และ 1978 ตามลำดับ ภายหลังจากนั้น เขาก็ได้รับวุฒิการศึกษาในระดับปริญญาเอกจากมหาวิทยาลัยเซาเทิร์นแคลิฟอร์เนียที่สหรัฐอเมริกาใน ค.ศ. 1982 และเขาได้เป็นผู้ช่วยศาสตราจารย์ที่มหาวิทยาลัยแห่งรัฐแคลิฟอร์เนีย นอร์ทริดจ์ ตั้งแต่ ค.ศ. 1982 ถึง 1985 เขากลับไปยังอียิปต์อีกครั้งเพื่อการสอนที่มหาวิทยาลัยซากาซิก
มุรซีเข้าสาบานตนในวันที่ 30 มิถุนายน ค.ศ. 2012 ในฐานะประธานาธิบดีที่ได้มาจากการเลือกตั้งในระบอบประชาธิปไตยของประเทศอียิปต์เป็นครั้งแรก
มุรซีสมรสกับนัจญ์ลาอ์ อะลี มะห์มูด ซึ่งมีรายงานว่าเธอไม่ประสงค์ที่จะได้รับการอ้างถึงในฐานะ "สตรีหมายเลขหนึ่ง" แต่เรียกเป็น "ผู้รับใช้หมายเลขหนึ่ง [แห่งปวงชนชาวอียิปต์]" แทน ลูก ๆ สองในห้าคนของมุรซีเกิดในรัฐแคลิฟอร์เนีย และเป็นพลเมืองสหรัฐฯ โดยกำเนิด
อินเตอร์สเตต 12
อินเตอร์สเตต 12 () เป็นทางหลวงระหว่างรัฐ หรือที่เรียกว่าอินเตอร์สเตต อยู่ทางตอนใต้ของประเทศสหรัฐอเมริกา โดยถนนทั้งสายอยู่ในพื้นที่ของรัฐลุยเซียนา วางตัวในแนวตะวันออก-ตะวันตก เริ่มต้นจากจุดตัดกับอินเตอร์สเตตหมายเลข 10 ในเมืองแบตันรูจ เมืองหลวงของรัฐลุยเซียนา ไปทางทิศตะวันออก เลียบชายฝั่งทางเหนือของทะเลสาบพอนเชอเทรน (Pontchartrain) จนไปสิ้นสุดที่จุดตัดระหว่างอินเตอร์สเตตสาย 10 และสาย 59 ใกล้กับเมืองสไลเดิล (Slidell) ซึ่งตั้งอยู่ทางทิศตะวันออกเฉียงเหนือของทะเลสาบ เนื่องจากอินเตอร์สเตตสายนี้มีความยาวเพียง 85 ไมล์เมื่อเทียบกับอินเตอร์สเตตสาย 10 ที่มีต้นทางและปลายทางเดียวกัน แต่มีความยาวถึง 105 ไมล์ (เนื่องจากอินเตอร์สเตตสาย 10 อ้อมลงไปทางทิศใต้ของทะเลสาบเพื่อผ่านเมืองนิวออร์ลีนส์) ทำให้สาย 12 เป็นเสมือนทางเลี่ยงเมืองนิวออร์ลีนส์ ทำให้มีปริมาณการจราจรหนาแน่นกว่าสาย 10
อินเตอร์สเตต 12 เป็นทางหลวงขนาดสี่และหกช่องจราจร โดยมีขนาดหกช่องจราจรตั้งแต่ปลายทางด้านตะวันตกจนถึงทางออกที่ 12 (ตัดกับถนน Juban) และมีขนาดสี่ช่องจราจรตั้งแต่จุดตัดดังกล่าวไปจนสุดสายทางด้านตะวันออก
ทะลุวิญญาณ
"ความหมายอื่น: ปรากฏการณ์ธรรมชาติ ดูที่อายัน"
ทะลุวิญญาณ () ภาพยนตร์สยองขวัญเหนือธรรมชาติสัญชาติอเมริกา เข้าฉายในปี ค.ศ. 2008
เมแกน หญิงสาววัยรุ่น มีความรู้สึกผิดในใจตลอดเวลา ตั้งแต่ โซฟี น้องสาวฝาแฝดของเธอ ฆ่าตัวตายไปโดยไม่ทราบสาเหตุเมื่อ 6 เดือนก่อน ซึ่งเมแกน โทษตัวเองอยู่เสมอว่า เป็นความผิดของตัวเธอเอง 19 มิถุนายน เธอได้ไปเที่ยวฉลองปิดเทอมฤดูร้อน ก่อนที่จะเข้ามหาวิทยาลัยกับกลุ่มเพื่อน ๆ คือ โซอี้, มาร์ค, อลิเซีย และคริสเตียน ซึ่งเคยเป็นแฟนกับโซฟีมาก่อน ยังบ้านพักของพ่อแม่เธอที่หลุยเซียนา ซึ่งห่างไกลความวุ่นวายของเมืองใหญ่ ที่นั่น ทั้งหมดได้พบกับ นิค หนุ่มวัยไล่เลี่ยกับพวกเขาในร้านขายของ นิคเป็นคนท้องถิ่นและมีความรู้เกี่ยวกับไสยศาสตร์ของลัทธิวูดู ซึ่งเป็นสิ่งที่คนท้องถิ่นนี้เชื่อถือ ขณะที่อยู่ในบ้าน เมแกนได้พบกับปรากฏการณ์แปลก ๆ เช่น โคลนไหลออกจากก็อกน้ำ หรือ ไฟหน้ารถที่ติดได้เอง เมแกนเชื่อว่า นั่นคือสิ่งที่โซฟีพยายามสื่อสารกับเธอ ขณะเดียวกัน เลียวนาร์ด ซึ่งเป็นชายวัยกลางคนท้องถิ่นท่าทางแปลก ๆ ทั้งหมดไม่ไว้ใจเลียวนาร์ด ขณะที่นิคบอกกับเมแกนว่า เมื่อถึงวันตะวันอ้อมข้าวฤดูร้อน (21 มิถุนายน) คนตายจะสามารถสื่อสารกับคนที่มีชีวิตอยู่ได้ ซึ่งก็เหลือเพียงวันเดียวเท่านั้น"Solstice" เป็นภาพยนตร์สยองขวัญวัยรุ่นเหนือธรรมชาติ ที่ดัดแปลงมาจากภาพยนตร์แนวเดียวกันนี้สัญชาติเดนมาร์กเรื่อง "Midsommer" ในปี ค.ศ. 2003 ซึ่งในเรื่องนี้ บทภาพยนตร์และกำกับภาพยนตร์โดย แดเนียล ไมริก ผู้กำกับฯที่สร้างชื่อมาจากภาพยนตร์สยองขวัญทุนต่ำเรื่อง "The Blair Witch Project" ในปี ค.ศ. 1998 โดยได้นักแสดงวัยรุ่นชาวอเมริกันที่มีชื่อเสียงหลายคนร่วมแสดง
ภาพยนตร์เข้าฉายในสหรัฐอเมริกา ในปี ค.ศ. 2008 ขณะที่เข้าฉายในประเทศไทยในปี ค.ศ. 2009
ฟูซาโกะ คิตาชิรากาวะ
ฟุซะโกะ คิตะชิระกะวะ (, 28 มกราคม ค.ศ. 1890 — 11 สิงหาคม ค.ศ. 1974) หรือพระนามเดิม เจ้าหญิงฟุซะโกะ เจ้าหญิงคะเนะ () เป็นพระราชธิดาในจักรพรรดิเมจิ ประสูติแต่พระสนมซะชิโกะ (สกุลเดิม: โซะโนะ) เสกสมรสกับเจ้าชายนะรุฮิซะ คิตะชิระกะวะ แต่ในปี ค.ศ. 1947 เจ้าหญิงถูกถอดฐานันดรศักดิ์เป็นสามัญชนเช่นเดียวกับเชื้อพระวงศ์ญี่ปุ่นหลายพระองค์
ฟุซะโกะ คิตะชิระกะวะ เกิดเมื่อวันที่ 28 มกราคม ค.ศ. 1890 เป็นพระราชธิดาองค์ที่สิบเอ็ดของจักรพรรดิเมจิ กับพระสนมซะชิโกะ และมีพระอิสริยยศเดิมคือ เจ้าหญิงคะเนะ มีพระพี่น้อง 15 พระองค์ ในจำนวนนี้เป็นพระพี่น้องร่วมพระมารดาแปดพระองค์
เมื่อวันที่ 29 เมษายน ค.ศ. 1909 เจ้าคะเนะได้เสกสมรสกับเจ้าชายนะรุฮิซะ คิตะชิระกะวะ พระโอรสของเจ้าชายโยะชิฮิซะ คิตะชิระกะวะ กับเจ้าหญิงโทะมิโกะ ทั้งพระภัสดาถือเป็นผู้สืบทอดตระกูลคิตะชิระกะวะต่อจากพระบิดา เจ้าหญิงคะเนะและเจ้าชายนะรุฮิซะ มีพระโอรส-ธิดา ด้วยกันสี่พระองค์คือ
เมื่อวันที่ 1 เมษายน ค.ศ. 1923 ได้เกิดเหตุลอบสังหารในชานกรุงปารีส เป็นเหตุให้เจ้าชายนะรุฮิซะ พระสวามีสิ้นพระชนม์ ส่วนพระองค์และเจ้าชายยะซุฮิโกะ อะซะกะ ได้รับบาดเจ็บสาหัส
ในช่วงที่สหรัฐอเมริกายึดครองญี่ปุ่นนั้น พระองค์และเชื้อพระวงศ์ทั้งหลายที่อยู่สายหลักของราชวงศ์เบญจมาศถูกถอดพระอิสริยยศเป็นสามัญชนเมื่อวันที่ 14 ตุลาคม ค.ศ. 1947 ในช่วงปัจฉิมวัยอดีตเจ้าหญิงฟุมิโกะได้ทำหน้าที่เป็นนักบวชหญิงของศาลเจ้าอิเซะ ก่อนที่จะเสียชีวิตเมื่อวันที่ 11 สิงหาคม ค.ศ. 1974 สิริอายุได้ 84 ปี
พรรคเพื่อฟ้าดิน
พรรคเพื่อฟ้าดิน เป็นพรรคการเมืองในประเทศไทย โดยมีชื่อภาษาอังกฤษว่า For Heaven and Earth Party ใช้ตัวย่อภาษาไทยว่า พฟด. และตัวย่อภาษาอังกฤษว่า FHAE
พรรคเพื่อฟ้าดิน ก่อตั้งโดย ร้อยตำรวจเอก ดร.นิติภูมิ นวรัตน์ จดทะเบียนกับสำนักงานคณะกรรมการการเลือกตั้ง (กกต.) ในชื่อ พรรคสหกรณ์ เมื่อวันที่ 5 เมษายน พ.ศ. 2543 แต่ ร.ต.อ.นิติภูมิ ต้องเดินทางไปต่างประเทศ จึงโอนการดำเนินการให้กลุ่มสันติอโศกดำเนินการต่อ จึงเปลี่ยนชื่อมาเป็น พรรคเพื่อฟ้าดิน อย่างในปัจจุบัน
พรรคเพื่อฟ้าดิน มีสมาชิกส่วนใหญ่เป็นกลุ่มของสันติอโศก มีนโยบายพัฒนาประชาธิปไตย ด้วยการเมืองอริยะ หรือการเมืองบุญนิยม มุ่งสร้างคน ให้มีคุณธรรมเป็นรากฐานประชาธิปไตย พัฒนาชุมชนไทยให้มีศีล ปลอดอบายมุข พึ่งตนเองได้ ไม่แก่งแย่งแสวงอำนาจ และประโยชน์โดยมิชอบ ซึ่งเป็นนวัตกรรม อันหนึ่งของสังคม
ตั้งแต่มีการก่อตั้งพรรคมา พรรคเพื่อฟ้าดินไม่เคยส่งสมาชิกลงสมัครรับเลือกตั้งเลย จนกระทั่งในการเลือกตั้งเมื่อวันที่ 3 กรกฎาคม พ.ศ. 2554 ทางพรรคได้ส่งสมาชิกลงเลือกตั้ง โดยได้หมายเลข 18 ทั้งแบบบัญชีรายชื่อและแบบแบ่งเขต รวมทั้งหมด 400 คน แต่ว่าจะรณรงค์ไม่ให้มีการเลือกสมาชิกของพรรค โดยจะให้กาลงในช่องไม่เลือกใคร หรือ "โหวตโน" ตามมติของกลุ่มพันธมิตรประชาชนเพื่อประชาธิปไตย (พธม.) โดยจะไม่มีป้ายหาเสียงของทางพรรค แต่จะใช้ป้ายร่วมกับทางกลุ่มพันธมิตรฯ
เจริญ เชาวน์ประยูร
นายเจริญ เชาวน์ประยูร อดีตรัฐมนตรีช่วยว่าการกระทรวงคมนาคม อดีตสมาชิกสภาผู้แทนราษฎรจังหวัดเชียงใหม่ 7 สมัย ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522
นายเจริญ หรือที่ชาวเชียงใหม่เรียกว่า “อาจารย์เจริญ” เกิดเมื่อวันที่ 25 กันยายน พ.ศ. 2477 เป็นบุตรของร้อยตำรวจโท จันทร์ เชาวน์ประยูร กับนางบุญศรี เชาวน์ประยูร อาศัยอยู่บ้านย่านวัดพญาเม็งราย อำเภอเมืองเชียงใหม่ เข้ารับการศึกษาชั้นประถมศึกษาจากโรงเรียนประชาบาลอำเภอขุนยวม ระดับมัธยมศึกษาจากโรงเรียนแม่สะเรียง "บริพัตรศึกษา" จังหวัดแม่ฮ่องสอนเนื่องจากขณะนั้นบิดารับราชการตำรวจที่อำเภอแม่สะเรียง ต่อมาเมื่อบิดาเสียชีวิตในปี พ.ศ. 2489 จึงย้ายกลับมาเรียนต่อ ระดับเตรียมอุดมศึกษาแผนกอักษรศาสตร์ที่โรงเรียนยุพราชวิทยาลัย
ต่อมาได้ศึกษาวิชาครูด้วยตนเองด้วยการสมัครสอบจนได้รับประกาศนียบัตรครูพิเศษมัธยม (พ.ม.) ต่อมาได้เข้าศึกษาต่อระดับปริญญาตรีคณะนิติศาสตร์ มหาวิทยาลัยธรรมศาสตร์ เมื่อปี พ.ศ. 2502 และสำเร็จการศึกษาระดับปริญญาโทจากคณะรัฐศาสตร์ (การเมืองการปกครอง) จากมหาวิทยาลัยเชียงใหม่ นอกจากนี้นายเจริญ เชาวน์ประยูร ยังได้รับปริญญาดุษฎีบัณฑิตกิตติมศักดิ์ สาขาพัฒนาชุมชนและทางการเกษตร จากมหาวิทยาลัยราชภัฏเชียงใหม่ และมหาวิทยาลัย Gregorio Araneta University Foundation ประเทศฟิลิปปินส์ โดยความเห็นชอบของกระทรวงศึกษาวัฒนธรรมและการกีฬาของประเทศฟิลิปปินส์
นายเจริญ สมรสกับนางอำไพ มีบุตรธิดารวม 4 คน
นายเจริญ ได้เริ่มทำงานเป็นครูที่โรงเรียนบูรณศักดิ์ ในปี พ.ศ. 2498 จนได้รับตำแหน่งอาจารย์ใหญ่ เมื่ออายุ 27 ปี เข้าสู่งานการเมืองระดับท้องถิ่น โดยการสมัครได้รับเลือกตั้งเป็นกรรมการสุขาภิบาลช้างเผือก เป็นสมาชิกสภาจังหวัด (ส.จ.) เขตเลือกตั้งอำเภอแม่ริม 3 สมัย และได้รับตำแหน่งประธานสภาจังหวัดเชียงใหม่ (2521 - 2522) เคยทำงานร่วมกับนายเลิศ ชินวัตร นายปรีดา พัฒนถาบุตร
ต่อมาได้ตัดสินใจลงสมัครรับเลือกตั้งเป็นสมาชิกสภาผู้แทนราษฎร ในปี พ.ศ. 2522 สังกัดพรรคกิจสังคม ซึ่งได้รับเลือกตั้งเนื่องจากตอนเป็นครูโรงเรียนบูรณศักดิ์ จึงได้รับคะแนนจากลูกศิษย์จำนวนมาก เอาชนะเจ้าบุญเลิศ ณ เชียงใหม่ อดีต ส.ส.เชียงใหม่ จากนั้นได้รับเลือกตั้งในอีก 5 สมัยต่อมา คือ สมัยที่สองในปี พ.ศ. 2526 สังกัดพรรคกิจสังคม ในปี พ.ศ. 2529 ได้เข้าร่วมงานกับพรรคกิจประชาคม แต่ต่อมาได้ลงสมัครรับเลือกตั้งในการเลือกตั้ง พ.ศ. 2529 สังกัดพรรคสหประชาธิปไตย ที่มีนายบุญเท่ง ทองสวัสดิ์ เป็นหัวหน้าพรรค ซึ่งการเลือกตั้งในปี 2529 เขาได้รับเลือกตั้งด้วยคะแนน 101,480 คะแนน มากที่สุดเป็นอันดับ 8 ของประเทศ รองจากณรงค์ วงศ์วรรณ และนิพนธ์ พร้อมพันธุ์ ในปี พ.ศ. 2531 สังกัดพรรคเอกภาพ โดยได้รับตำแหน่งรองหัวหน้าพรรค และปี พ.ศ. 2535 ได้ร่วมก่อตั้งพรรคสามัคคีธรรม ต่อมาในปลายปี พ.ศ. 2535 ได้รับเลือกตั้งในสังกัดพรรคชาติพัฒนา
นายเจริญ เคยได้รับตำแหน่งสูงสุดทางการเมือง เป็นรัฐมนตรีช่วยว่าการกระทรวงคมนาคม สมัยรัฐบาลพลเอกชาติชาย ชุณหะวัณ นอกจากนี้เคยได้รับตำแหน่งเลขานุการรัฐมนตรีว่าการทบวงมหาวิทยาลัย และรองเลขาธิการนายกรัฐมนตรีฝ่ายการเมือง สมัยรัฐบาลพลเอกสุจินดา คราประยูร
ในการเลือกตั้ง พ.ศ. 2544 นายเจริญ ได้ลงสมัครรับเลือกตั้งอีกครั้งในสังกัดพรรคราษฎร แต่ไม่ได้รับการเลือกตั้ง โดยได้รับคะแนนเป็นอันดับที่ 3 รองจากนายยงยุทธ สุวภาพ จากพรรคประชาธิปัตย์ และนายทวีศักดิ์ สุภาศรี จากพรรคไทยรักไทย และได้คะนนใกล้เคียงกับนายณรงค์ นิยมไทย จากพรรคความหวังใหม่ คือประมาณ 2 พันคะแนนเศษ
นายเจริญ ได้ลงสมัครรับเลือกตั้งสมาชิกวุฒิสภา ในปี พ.ศ. 2549 แต่ไม่ได้รับเลือกตั้ง
ขี้เลื่อย
ขี้เลื่อย() เป็นผลพลอยได้จากการเลื่อยไม้ มีลักษณะเป็นผงไม้ละเอียด เป็นของเสียในโรงงานที่เป็นพิษ โดยเฉพาะการทำให้เกิดอาการอักเสบ แต่ก็สามารถนำไปใช้ประโยชน์ได้อีกหลายประการ
ขี้เลื่อยมีสารอินทรีย์เป็นองค์ประกอบจำนวนมาก (เซลลูโลส เฮมิเซลลูโลส และลิกนิน) ที่มีหมู่โพลีฟีนอลซึ่งสามารถจับกับโลหะหนักได้ด้วยกลไกต่างกัน ตัวอย่างเช่น ขี้เลื่อยจากต้นพอบลาร์และต้นเฟอร์ที่ทำปฏิกิริยากับโซเดียมไฮดรอกไซด์และโซเดียมคาร์บอเนต ดูดซับทองแดงและสังกะสีได้ดี ขี้เลื่อยจากต้นมะพร้าวที่ทำปฏิกิริยากับกรดซัลฟูริกดูดซับนิกเกิลและปรอทได้
กองทัพมด
กองทัพมด(army ANTS)
หงส์ดำ
หงส์ดำ (; ) เป็นสัตว์ปีกชนิดหนึ่ง จัดเป็นหงส์ชนิดหนึ่ง อยู่ในวงศ์นกเป็ดน้ำ (Anatidae)
มีลักษณะทั่วไปคล้ายกับหงส์ชนิดอื่น ๆ แต่มีลักษณะเด่น คือ ตัวผู้มีสีขนทั่วตัวสีดำอมเทา ยกเว้นขนปีกสำหรับบินเส้นยาวเท่านั้นที่เป็นสีขาวซึ่งตัดกับลำตัวเห็นเด่นชัดสะดุดตา นัยน์ตาสีแดงเข้ม จะงอยปากสีแดงแต่มีแถบขาว ปลายปาก ขาและเท้าสีดำ ขณะที่ตัวเมียเหมือนตัวผู้ทุกประการ แต่มีขนาดเล็กกว่าและลำคอสั้นกว่า
มีขนาดโตเต็มที่ มีความยาวประมาณ 110–142 เซนติเมตร น้ำหนัก 3.7–9 กิโลกรัม ความกว้างของปีกจากข้างหนึ่งไปถึงอีกข้างหนึ่ง 1.6–2 เมตร 
กระจายพันธุ์อยู่ทั่วไปในพื้นที่ชุ่มน้ำของประเทศออสเตรเลีย เช่น รัฐนิวเซาท์เวลส์, รัฐเวสเทิร์นออสเตรเลีย รวมถึงเกาะแทสมาเนีย มีพฤติกรรมชอบรวมกันเป็นฝูงเล็ก ๆ หากินสัตว์น้ำชนิดต่าง ๆ รวมถึงพืช เมล็ดพืช เป็นอาหาร โดยสามารถพบได้ถึงแหล่งน้ำกร่อยหรือน้ำเค็มได้ด้วย เสียงร้องเหมือนเสียงทรัมเป็ต มักร้องในเวลาเย็นหรือกลางแสงจันทร์ในคืนเดือนหงายขณะกำลังบิน เข้าสู่วัยเจริญพันธุ์เมื่ออายุได้ 2 ปี ทำรังโดยการใช้ เศษกิ่งไม้หรือใบไม้แห้งมาปู วางไข่ครั้งละ 5-6 ฟอง ไข่มีสีขาวแกมเขียว ระยะเวลาฟักไข่นาน 34-37 ฟอง
หงส์ดำ เป็นนกที่ไม่พบในประเทศไทย แต่มีรายงานว่าในต้นเดือนกรกฎาคม พ.ศ. 2555 พบตัวผู้ตัวหนึ่งลอยคออยู่ในสระน้ำพรุนาแด้ อำเภอกงหรา จังหวัดพัทลุง สันนิษฐานว่าอาจหลุดมาจากที่เลี้ยงหรือในสวนสัตว์ที่ใดที่หนึ่ง
ปัจจุบัน หงส์ดำมีการเพาะขยายพันธุ์ด้วยฝีมือมนุษย์ นิยมเลี้ยงเป็นสัตว์เลี้ยงกัน โดยมีราคาซื้อขายที่แพงมาก